
THE COURTSHIP AND WEDDING 
a JOCK a THE KNOWE. 



PART I. 

N unkent carle was Jock o^ the Knowe, 

A lanely body was Jock ; 
Or was snawflake or green leaf spread on the bough 
Unresting he wan'ered by hill-side an' howe, 
An' gathered wi' mony, I trow, an' I 'tweel, 

Frae gentry, an' farmers; an' cottar folk, 
The awmous bannock an' goupen o' meal m 

Intil his wallet an' pock. 

Jock's heid was wee, an' roun' as a ba'; 
Auld Time had poUther'd his haffits wi' snaw, 
His cheeks were broon as the leaf in the fa', 

That twirls on the tap o' the oak ; 
He wasna auld, an' he wasna young, 
An' a sly wee bird through the coui^itry sung. 
That gif ony loon wi' a leasing tongue 

CJ*^he gaberlunzie spoke — 

Aneath the braid bannet that the^it his bree, 
The lichtnin' that slept in ilk bricht blue ee 

Wi' unchancy meaning awoke; 
Then the bauldest birkie that brushed the bent 
Skip't cot o' the sough o' the knotted kent S • 

In the baney meve o' Jock. "^ 

On the tap o' the Knowe Jock's wee hoose lay, 
Its roof was o' heather, its wa's were clay; 
Seen it could be through ilk hour o' the day 

Frae the country far and near; 
Open it stood tae ilk glint o' the sun, 
To each star in the lift, 3.n' to ilka wun' 
O' the varyin' seasons whase coorses run 

I' the cifcle o' the year. 

The Knowe was a bonnie spot when the Spring 
O' roaring an' ranting had had his fling. 
An' had doucely S^ttin' himsel* tae bring 

Beautyj his bride, tae dale an' shaw — 
When the brow o' the primrose was aglow, 
When acre- wide furze had lit up their lowe. 
An' the ^een pod brak frae the ashen bough 

Tae feel the saft win's blaw. 

'Twas a bonnie spot when the summer licht 
Stretch'd a siller belt roun' the waist o' nicht — 
When the aik was green an' the hawthorn white. 

An' gowans white on the lea; 
Or, while low in the west the roun' sun gleamed 
O'er the blue hill's crest, an' its radiance streamed 
Adoon on the ocean's waves till they seemed 

Waves o' a gowden sea. 

Twas a bonnie spot on an autumn mom, 
. When the bee i* the heather-flower blew his horn. 
When the sun-glints danced on the yellow com, 

On the hairst folks gaun a-field; 
Or when, through the woods that were tumin' broon, 
The win*, wi' a saft, low, uncertain sbun', 
Piped the melody o* an unkent tune 
I' the gloamin' roun' the bield. 

But, losh! when the. autumn had dauner'd by, 

An* winter reigned *neath a.drumlie sky. 

When the rain drave; thick an' the wun' blew high, 

Or snaw lay white in the howe — 
A wat, a windy, an' wearifu' spot 
Was the drippin' an' reefein' wee bit cot 
That shelter'd an' held the'heid an' the lot 

O' lanely Jock o' the Knowe. 



• 



Tae the cot i* the fa' o' a far aff" year. 

When the leaf on the beech was broon an' sere, 

A carle, wha stay'd nae to beck or speir, 

I' the gloamin' cam' through the howe. 
The creature had been frae that quiet hour — 
Through simmer an' winter, sunshine an' shower-*- 
In cot-hoose an' ha', to kind heart an' dour. 

Only Jock o' the Knowe. 



His sorrows, nae mortal their tears had seen, 
. An' his joys, wha could trace wi' mortal een 
On the roun' broon face where their light had been; 
'Twas still as an eerie pool 

When the breath o' the wun' has dwamed away, 
When the latest ripple has*ceased tae play, 
'Neath the shadows o' skies sombre an' grey — 
Shadows o' skies at Yule. 

> O* the foreb^rs frae whilk Jock claimed descent. 

Throughout the country as little was kent 
. As o* maukin's brushing dew frae the bent; 
By dule it maim nurse an' dre^ 
A soul majTas far 'neath our social lift, 
Frae kinships an' freen'ships o' mankind drift 
As leaf on the tree, or star whilk through rift 
O* midnicht cluds we see. 

Time cares na' what tune blin' fortune may blaw, 

Dew sinking on dew is its saft footfa': 

Through years that pouthered his haffets wi' snaw, 

As lithely onward tney ran, 
Like a restless shadow — an' little mair — 
When the trees were leaved, or the trees were bare^ 
Gaed flitting an' floating, now here, now there, 

Jock, the gaberlunzie man. 

PART II. 

^E could see frae the Knowe, on a bonny day, 
On the sunny side o' a lang braid brae, 
An ancient mansion, that glintit between 
The trunks o' auld aiks ; When leaves were green 
Ye could fancy the sough — the pleasant soun' 
O' their summer murmurings wan'ring roun' 
The hoose, the Laird an* his daughter, Miss Jean — 
The last an' the laneliest-r-alack were the twa, 
O' the lang line o' Haldanes o* Corby Ha'. 

There ance was a time — a mane an' a wail 

Steals frae the saft words. How aften the tale 

Breathes the heavy breath o' a desolate clime 

That begins wi' the w^e words — There ance was a time. 

Its the eeriest soudi that comes ower the min' 

Frae the Ian' o' the dead o' the heart— langsyne. 

There ance was a time when a fair young face. 

Rich in ilk saft, ripe, womanly grace. 

Made pleasant the rooms in the ancient place — 

Pleasant the Ha' and spence; 
Oh, the bloom was fair on thelfower o' life. 
When lightly an' brightly the winsome wife 
Diffused ower her sphere o' daily duty, 
Frae a quiet spirit a quiet beauty — 

The beauty o' worth an' sense; 
But loosened, alack! was the silver cord; 
The angel who waits on the will o' the Lord 

Had gently beckoned her thence. 

There ance was a time, when frae dawning tae gloom, 
The prattle o' wea^s, the stour o* their daffin',^ 
An' pleasant souiv o' their innocent laughin* 

Brack the silence that broods in an upper room. 

Alack ! alack ! 'mid the balmy breath 
O' early spring, frae the family tree 
How the buds fa' aflf, an' silently 
Sink doon on the waves o' that fathomless sea,- 
Whilk mortals have named eternity — 

That sea whase waters the lamp o* faith 
Sae dimly reveals tae ony ee. 

That we see but the sails o' the ship o' Death, 
As it ploughs its depths continually. 

There ance was a time when a son did stan'. 

In the pride o' his youth, by the auld Laird's hanV 

On that grandest stage for the foot o' man — 

Braid acres o' fair ancestral Ian'; 

Bonnie an' bricht was the laddie's mom — 

Oh, treacherous beauty! oh, transient sheen! 

Oh, desolate spot where ye ance hae been 1 — 
Rich was the promise o' heart an' mind ; 

Sae rich, an' rare, an' ample, that crouse 
Auld seers through the country-side divined 

A dawn o' pomp for the ancient Hoose; 
An' the prophet Hope sang loud that Fame, 

The chiel wi' the siller horn, would blaw 
Through the courts, o coming ages the name 

O' ae worthy Haldane o' Corby Ha'. 
But alack! alack! tae a mom sae bricht 

'Twas fated that there should never come 
Ower the swellin' waves o' the sea o' licht 
The ripeness, richness, an' fulness o' noon : 



Digitized by LjOOQIC 



O JOCK O' THE KNOWE. 



In midst o' the mirth p' ae bonny June 

The febulist Hope was smitten dumb; 
Another an' eerie an' waesome tune 
Blew the fickle chiel wi' the siller horn, 
Then the lep'rous finger o' public scorn, 
Aye ready an' willing, it wasna slaw 
To wag at the Haldanes o' Corby Ha'. 
O' his son the auld Laird never spoke : 
Dree years had wan'ered ower valley an' shaw 
Sin' the face o' his picture was turned to the wa', 
Sin' his foot had trod the ancient oak 

O' the floor o' the spence o' Corby Ha'. 
To the auld Ha' hoose were tidings brought, 

When snaw lay white on ilka hill. 
When the gurly winds o' December fought 
On muirlan3*an' fenland their wadu' fill, 
That the luckless heir was hid frae the breath 
O' the scorn o' the world an' hand o' s caith 
I' the land where the Lord o' a' is DeatnT 

If he grieved, the Laird kept his grief to himsel'; 
How he bore wi' his loss not a soul could tell; 
A loss o' the kind, where affection an' love, 

In their waefii'est mood, can do naething, save 
Spreading a mantle o' silence above 

The silence that wraps a dishonoured grave. 
Alack ! alack ! for the time that had been ! 

Now ae bonnie lamb was a' that was spared 

In the ance fu' fauld o' the fecWpss Laird — 
His daughter and heiress, bonnie Miss Jean. 

Thirty springs had spread their mantle o* green, 
Daisy dappled, roun* the feet o' Miss Jean; 

Thirty simmers had sung ower the head o' the quean; 
But the thirty cauld winters that lay between "^ 
Had a wee thing blighted the bloom o* the sheen 
That flicFered an' played in the days gane by 
On lips an' on cheeks, O, sae bonniliel 
'Neath the saft bricht licht o' twa dark blue een. 
Yet bonnie she was in her womanly vigour, 
Tall was her stature, an' graceful her figure, 
An' light was the fa' o' her feet; 
Coral wi' coral her lips did meet, 
Or parted to shaw the gleam o* the pearl; 

The soun' o' her voice was low an' sweet; 
Saft wa^ her smile, an' kindly an' winning; 
He were cauISrife o' Saul that was lang in beginning 
To feel an' see 
Wi' heart an' ee 
Why laird an' loon had come to agree, 
In ca'ing sae leesoipe an* lo'esome a quean 
As the Laird's ae" daughter, bonnie Miss Jean. 



l^ 



It might be that the dour auld Laird 
Felt maithis son's death than he cared 

The outer warld should know; 
There are, in our bleak waste o' sin, 
Stour natures thatt will bleed within, 

*^ Nor own the mortal blow. 
It might be that the want o' cash, 
. An' debt an' law an' a' its fash, 

An' whisky in ilk season. 

Were a sufficient reason 
. Why Death should silently perform 
For him, poor man, in a brief form, 

The melancholy duty 
He maun discharge till auld an' young. 
Till carle cowering ower a rung, 

Till callant in his beautyf 
Intil the king that wears a croon, 

Sic' the inexorable law, 
An' e'en sae till his brother loon 

That begs beside the wa'. 
When January win's rair'd i' the lift, 

An' ice-bound ilka brook stood still; 

When snaw-flakes scoured the side o' the hill, 
An' ghastly gleamed the deadly drift, 

I' the howe o' the night Deatli made a.ca' 

At the ancient hoose o' Corby Ha'; 
Through the gloom o' gray an' early mom 
The news to cot an' farmstead was borne, 

That the Laird, puir 6ody, had gotten awa. 

The Laird, puir body! do^s it not make 
The kind heart wae for poortith' sake, 
To hear God's guardian oNflis fauld, 

His steward paid sae bounteously, 
His lamp to the young, His shield to the auld 

Spoke o' by puir folks ligh^nly? 

E'en let that be as it may be, 
O' Corby Ha', it bides nae doubt, 
^The Laird, puir body,' just revealed 

The image whilk his act and thought 

Intil the general mind had wrought; 
-Its native flower each seed will yield; 

Its ain leaf fa's on ilka root! 
A wee ower lazy tae dae mickle good, 

A wee ower feeble tae gang far wrang — 

The evil privilege o* the Strang; 
In a kind o' dazed an' dreamy mood 

The path o' his mony years was trodden, 

Till thocht an' feelin', grown sickly an' sodden, 
Clung fest'ring an' foul roun' the mickle-mouthed ^ 
The demon whilk mortals will worship— self; 

Ower his feeble soul a pestilent dew 

Frae his baser nature gathered, an* slew 
Ilka bud o' promise. Through a' his years 

Deft Charity — worker in holy Love, 
Soother o' sabbings and drier o' tears, 

Frae the hearts o' the poor for him had wove 
Nae garment o' blessings Pity could fauld 
Roun' the desolate heart, tae keep oot the cauld 
Blasts that will drift frae misfortune's bleak warld. 

Wha seeks but for the penny fee 

. In God's grand vineyard gets nae mair! 

Weave garments frae the yeasty sea. 

Shape croons frae mornings caller air. 

Bind up the oak, whilk in its passion 

The lightnings o' the storm has broken — . 

Ye'U sooner do or ane or other, 

My puir, forefoughten, blinded brother. 

Then frae a selfish heart ye'U fashion 
A true life's hallowed living token. 
The priceless robe o' whilk we've spoken! 

Sacklejs he sat in his elbow chair. 
An' looked wi' a dim bamboozled ee 

On bubbles blawn by the carle Care; 
Bubbles, dour will, an' some glimmer o' sense 
Had blauded an' dauded frae ha' an' spence, 
As the stour blast dauds the venturesome mote 

That fain on the wrath o' its course wad float; 
. As the free win' flaufs the foam frae the billow 
It has doughtily rowed to be its pillow; 

But will an' sense had nae native lair 
I' the auld Laird's mind, or had flitted thence, 

An' the strength for dreigh wark.wasna' there; 
Sae he sat i' the spense o' Corby Ha' 

Wi' a heart that was aften sad an' sair, 
Watching his angels fleeing* awa, 

An' grew as the years drave by, tae be 
Just a puir body, an' that was a'. 

The Laird was nae mair. His timeous doom 
Shed little o' sadness, an' less o' gloom, 

On thought i' the country side ; 
But when he was laid in the Haldane tomb, 
Auld wizend wives an' queans in their bloom 

Gathered frae far an' wide; 
Wi' loons frae muirland, an' holm, an' lea, 
Tae look on the stately company, 
An' the plumed hearse, as solemn an' slaw. 
They wound doon the way that led frae the Ha' — 

Syne as they daunered back, 
Ilk anetae their hame, wi' thowless speed. 
They paid as they gaed their dues tae the dead 

A fusionless tribute — a babble o' talk. 

Talk winna keep a memory green, 
'Tis prayers an' tears, 
That through the years, 
Mak's deathless that which ance has been; 

If prayer did rise or tear did fa', 

'Twas breathed and shed by bonnie Jean, 

Now ]^h her lane in Corby Ha'. 

PART III. 

HEN the country was laughing in lightsome June, 
Ae day that had worn through the afternoon, 
Miss Jean, tae while an hour away, 
Speeled bonnie Langley's gowanie brae; 
She sat doon on a braid grey stane 
That on the green tap lay its lane 
In kingly solitude, 
Syne looked she doon the lakh hill-side, 
An' wi' a kind o' mournfu' pride 

The scene beneath her viewed. 
Braid acres — a' her ain — were spread 
Aneath the light the low sun shed — 

A glorious golden flood — 
It glinted on her Lowden Law, 
It low!3" on ancient Corby Ha*, 

An* ower the auld aik wood. 
Her first thought was how a' her kin, 
Sisters an' brothers — ^ane by ane 

Had passed on tae the tomb; 
Her father, fu' o' feckless years. 
Her mother — here 'gan rise her tears — 
In a' her matron bloom. 

Alack ! there was nae living han' 

Tae dry her tears — puir quean — sae whan 

She*d gr^en till her heart's content, 
She did as ither sauls have done — 
Turned tae the never setting sun 

A face a* tear besprent; 

An' nursed the hope that in her mind 
Faith, the feist freen o' human kind; 

Wi' eident hand was storing, 
Th2^t they were blest 'mang scenes mair bricht, 
An' that a far diviner licht 

Roun' their puir sauls was pouring; 
Syne, when the gust o' grief had passed, 
Serene an' calm her glance she cast 

Ower holm an' haugh, an' saw 
The blue reekcurl intil the sky 
Frae where low in the dell did lie 

Bonny Drumracket Ha'. 

Bricht blushes brack frae their ain pure source. 

An' deepened till where the lily had shawn, 
On her bonnie cheeks lay the living glow 

O' the red, red rose that has newly blawn ; 
Ilk dark clear ee was uplit wi' a lowe 

That wasna the flame o' holy loving, 
An th6 cauld, wan smile o' a weel-nursed scorn 

Ower the bloom o' her dainty lips was moving. 
She thought o' the words Drunwacket ae night 

Lightly 'mid fumes o' punch had spoken. 
An' whilk, being borne tae her ears, her bricht 

Young loving heart amaist had broken. 
The pain o' the time was vanished an' dead, 

The pain that tjirough mony a day she'd borne; 
An' now in her heart there dwelt in its stead . 

But a living an' lively weel-nursed scorn. 
The elf i' the mind, that in Ha' or chammer 

And e'en on the open hill-tap will talk, 
In her palace o' thought woke it's wearyfu' clamour, 



An' this is the burden o' what it spacl 



arytu 
act: 

He said, i' the rou^h o' his drucken glee, 
Wi' a laugh in nis bleared an^ misty een, 
"Troth, the Laird's lang doditer, Donny Miss Jean, 
Maun wait a wee gliff langer for me." 
Sae he spak' in his pride, the drucken coof. 
As gin my puir han* was made for his loof, 
An' was langing tae lie in its fauld; 
Now, gin the truth maun be fairly tauld. 
The hope o^y heart is that he may yet 
Hae saved frae droonin' in toddy the wit 
Tae see hoo yon holm an' yon holm wad fit — 
Hoo bonnie an' braid united they'd bask 
I' the sun o' the south; an' that he may ask 
For the han' o* the Laird's laQg dochter — than 
I'se laiigh i' the face o' the fause-hearted man : 
Syne I'll up an' say — "A coof o* your kind 
Is no exactly the man tae my mind ! 
The tocherless dochter maun aften take 
The loot or the loon for the siller's sake; 
For the state — though 'mid it her heart should break — 
That she winna want an' she canna make; 
That the Laird's puir bairn, when her heart was proud 
O' her skin o' snaw an' her hair o' gowd, 
Wad hae sold hersel' 'neath a social law 
For Drumracket Holms and Drumracket Ha', 
Hiding the loathing she couldna' but feel, 
At haeing tae baud on by the Laird as weel," 
Troth, that wad I say, and I'd say, beside, 
Wi' a Haldane air an' a Haldane pride — 
^'Though the bloom on her cheeks is somewhat blawn, 
The mistress o' Corby Ha' an' its Ian' 
^ens the market value o' her white han' — 
There's a lasting beauty in Ian' an' gear! 

Ae word Drumracket, intil your ear— 
What think ye o' Calmsoughie's knight? 
My Lady — certies — an' the right — 

What brings that gilpie here? 

'Tis the lassie Peggy speeling the brae, 

Sirs what can hae come ower the sonsy quean; 

A laugh lights ilk ee, that's black as a slae; 
On her pawky lips there's a sunny sheen — 
A laugh o the heart that mauna be seen; 
Sae, demurely she louts her head; 

There's a gentleman wants tae speak wi'e, Miss Jean, 

His like in the spence there has na been seen, 
An' he bad me sae lightly speed. 

PART IV. 

' LOWLY, Miss Jean took the hameward gate, 

She wadna hurry — the man might wait — "^ * 
But the question bizzed in her brain, 

Now, wha can it be? an' what can he want? 
? She thought ower ilk freen', or sinner, or saunt, 
I But her thinking was wair'd in vain. 

When her foot on the first white step she placed, 
Then a thought j^p intil her mind in haste, 

That brought her until a stan\ 
In the spence? Could it be Calmsoughie's knight, 
Wi' his lang white face, an' his hair sae white, 

An' his stately bow, an' his auld warld air. 
His gowd-rimed specks, an' his gowd-headed cane, 
An' — love an' respects tae bonnie Miss Jane. 

Or to the spence door she wan, . 
Her heart beat fu' fast, an' bonnie the lowe 

O' blushes alang ilka saft cheek ran; 
She thought tae hae kept him sae lang a sin. 
Syne she opened the door an' stepped in; ** 

An' wha should she see sitting coothily there. 

In the seat o' honour — her father's chair — 
(The wan sun glint on ilk dark broon han'. 

An' the wan sun glint on his speckled pow). 

But Poverty's shadow — ^Jock o' the Knowe, 
The wandering gaberlunzie man ! 

Ay, Jock i' the Laird's arm-chair did sit. 
His braid Scotch bannet lay at his fit, 

An' his knotted kent — oh! wha but it * 
Leant bauldly 'gainst the wa'; 
Stood wallet an* pock, 
On the floor o' oak/ 
V the ancifent spence o( Corby Ha*. 
Wi' a lowe o' wrath in her bonnie een, 
Dazed and dumfoimdered stood Miss Jean, 

Misdoubting the sight she saw. 
She looked up, she looked doon, 
Look'd straight at Jock, an' syne a' rpun*, 
-Then cried, in tones whas silvery soon' 
Was shrill an clear 
As trump o' wier, . 
" What brings you here — 
Here, in the spence, ye menseless loon?** 

Nae struggling blush could hope tae break 
The aiken hue on Jock's broon cheek, 
But the shrill blast gied him a stoun'; 

His look was the look o' a carle who, 
Being ower rash wi' his cutty spoon, 

Had sca'ded his mouth wi' het kail-broo: 
Bamboozed a wee, but naething dismayed. 
He lootit his head fu' low an' said — 
" I e'en, an' it please y^, cam tae woo." 

The red bluid rushed to the lady's cheek, 
But for very wrath she couldna speak; 
Sae Jock held on 
In his saftest tone — 
*0, but single bliss is a thowless life 
- For auld or for young I trow, 
I'm willing to mak' ye the lawfu* wife 
O* honest Jock o' the Knowe. 

B 

Sit doon, Mj^s Jean, like a lass o' sense, 
A lady's wooer should talk i' the spence — 

I' the spence my tale maun be tauld; 
Listen an* whisper, nor nay nor yea; 
Gin when yeVe heard me say my say, 

Ye'er still o' the mind that .the cauld 
Warsh tide o' time maun scurry between 

Oor separate lives, why then, I trow, 
Ye'U still be lanely bonnie Miss Jean, 

An' I shall be Jock o' the Knowe." 

Doon sat Miss Jean; till her dying day 
She couldna tell what m^de her obey; 
She only could say or majbe wad say 
There was that i' the man that wadna take nay. 

There are sour bodies wha cry "Indeed! 

Th^ riddle irno that hard tae read; . 
There's a sough," they say, **on ilk wandering wun'. 
That, gin they were sought for, there might be fun* 

Braw lasses in ilka Ian', 
Whase pure prood l^^irits are no above 
Tholi;^' a quiet crack anent love, 

E'eii wi' a gaberlunzie man." 

Wi' his richt foot set upon his pock, 
His broon loof laid upon his knee, 
An' a forward bend o' his waesome fece; 
In a voice that stealthily awoke 

I' the heart a loving sympathy, 
An' shed a subduing but nameless grace 
Ower his hamely phrases, this said Jock: 
"Ye ken Kinheft; ye ken its fedrd; 
He's living, but could weel be spared; 

Afore that ye were born 
He played a prank — brak hearts, crazed brains, 
An' for his ane particular gains 
Haurled scores o' sauls o' sackless beings, 
Auld carles, wives, an' feckless weans 

Through burning scaith an' scorn. 
Tarn Gripper, then nae/taird atweei, 
Maun up the social ladder speel 

Whaever raise or sank. 
He thocht until he saw his way. 
An' sae ae bonnie simmer day 
He p^ in print 'twas in his heart 
Within the market-toon tae start 

The gran' Gold Spinner's Bank. 
Tam scour'd the kintra far an' wide. 

An' talked an' talk^ wi' auld an* young, 

Till bank-notes rustled on ilk tongue. 
Till a hunner lairds, an' mair beside, 
Wha's lumpit lear could scarce contrive 
To tell hoo mony beans raak five. 
Grown ower their toddy crouse an' canty 
Talked loud an' learned, an' lang an' vaunty, 
O' capital, scrip, dividen', 
An' wealth that had nor boun's nor en*, 
Whilk coofs wad haurl frae the bank 
Without or stirring han' or shank. 
An' syne they threep'd an' bragg'd an' drank, 
Till greed, fed on sic dainty fare. 
Eat up what sense the punch could spare, 
An' Tarn disposed o' ilka share 
I' the gran' Gold Spinner's Bank. 
The croon o' the causey Tam maun tak, 
Wi' his hunner blear'd lairds at his back, 

An* plant his Bank. 'Twas dune! alack^ 
It raise, an' rajr'd, an' blew, an* brack 

A' in due season; syne Tam Gripper 
Sat dousely doon in sweet Kinheft, 
'Mang howes an* gowany knowes^ an' left 

His hunner lairds tae pay the pipe r. 

"Nae doubt, Miss Jean, yer won'ring what bearing 
The Laird o* Kinheft, his Bank, an* its breaking, 
Can possibly hae on the marring or making 
O* the courtship o* Jock o' the Knowe. 
Things hang queerly together I trow ! 
But for the Bank o' whilk you've been hearing, 
It's mair than likely ye wadna hae been 
On this afternoon, that's wearing till e'en, 
Set. doon i' the spence where yep faith ers nae sat 

Whan their name was lood i' the Ian', 
Enjoying at leisure a quiet chat 

Wi' a decent gaberlunzie man. 
Thole a wee, Miss Jean, an' I'se scale yer wonner, 
Your faither was ane o' Tam Gripper's hunner 
O' lang liigget lairds, an' the braw Bank smash 
Was the loss, nae light ane, I trow, in cash 
O' mair than twa-thirds o' the no sae slim 
Estate his faither, dou^e man, had left him. 
Dumfoundered the Laird stood amid the crash, 
He swore like a sinner, he prayed like a saunt, 
But through neither course could supply tne want 
O' the siller; syne he cogged wi' twa 
De'il's bairns, ilka ane o' tire whilk could tnraw 
A dizen Lairds like Corby Ha*, 
A mortgage deed, an' Rab M'Claw 
The lang incarnate curse o' law. y 

"Wise folks frae lang experience ken 
Ae dule will beck another ben', 
An* sae they e'en sit couthilie still, 
Till aff shall scour the present ill. 
But there are folk maun oot an' shore, 
The red^wud bull might pass their door. 
Will flaff a clout in a creature's eye, 
Might hae tossed his iioms an' scurried by. 
The Laird, say we, wi* a' respect, 
Ower aften wrought to that effect, 
An' sae when cash was wanted maist 
'Tis hame he brought wi' waefu' haste 
A young, blithe, brisk, untochered bride, 
An' set her by an ingle sideT^ 
Far ower familiar wi' the law, 
Wi' debts, an' duns, an' Rab M'Claw. 
Then cam' the weans — atweel, what than^ 
They're wealth, they say, ken a' about it. 

They dinna help to turn the han'. 
When siller's scarce an' credit doubted, 

Opines the gaberlunzie man ! 
Affairs were bad, an' looked worse. 

But' ablins might in twa three year 
Hae driven intil a better course. 

But there wi' his dementing lear. 
An' leesing tongue an' greedy maw. 

Sat blawing in the dyl'd Laird's ear, 
That imp o' Satan, RalTM'Claw. 
Syne ilka honest claim was doubted, 
Was talked on, writ on, an' disputed; ' 
'Twas first this plea, an' than that plea, 
Till ilka pun' o' debt was three. 
An' aft wi' a heart that was aching sairly, 

The Laird maun ha' wished, baith hooly an' fairly 

That Nidc the auld had brunt the law, 

An flown aff wi' Rab M'Claw. 

It tak's nae wisdom's fullest blaze, 

Tae see the wherefrae o' maist waes; 

In greed the Bank disaster rose, 

The wife— O saft be her repose — 

The bairns — frae heaven we'll say were sent, 
An' there. can be nae doubt ava 
That Satan added Rab M'Claw. 

This way an' that the pun's were spent, 
Ere sax years warsled ower his head, 
The Laird maun chew the bitter weed 
Whilk he had ance ower aften preed — 
Maun sign a second mortgage deed. 

''Still it was duns an' debt an' dules. 
Life's corn was spent, an but the bulls— 

The thowless hliUs were left; 
These he maun pree, sad an' alone, 
While auld time freens were fawning on 

The sleek Laird o* Kinheft. 
Nae doubt, Siiss Jean, a' will come right, 
When saul shall walk 'midioly light, 

Within the land sublime; 
But in our warld, for some wise cause, 
The cauld clud aft on weakness fa's, 

While sunshine plays ower crime. 

"An' then the crooning sorrow came — 
Its waefu* source I winna name : 
The gloom that has reigned sae lang in the Ha*, 
The picture wha's face is turned tae the wa', 

Maun through dree years tae you hae'been 

Dour records o' the dule I mean; 

The Laird was crushed in saul an' mind, 

An' set the seal o' an absolute fate 

On the glory o^ the Haldane state, 
When mortgage deed the third was signed. 
An' then — but why should I reveal 
What love an' pride strove tae conceal? 
Through y£ars in whilk bauld cares were rife, 

He sat intil thisToom; 
An' felt that in his feckless life, 
'Mid much he blamed, an' couldna blame, 
The Haldane state an' Haldane name 
Had drifted to their doom. 

"Change comes ower change; nae earthly lot 
Or bright or dark endures for ever; 
Time will untie the dourest knot; 

Death doogs doon on the langest liver. 
An' syne the laird, puir suffering man, 
Ae night, between the dark an* dawn, 
Slid frae life's carks an' a' its frets. 
An' left his Ian' tae pay his debts. 
We'irhope his puir forfoughten saul 
Now sits serene amiathe glory 
That lights the grand Eternal Hall. 
Alack! the burden o' my story, 
Whilk J am laith that you should hear — 
My heart is wae for ye, Miss Jean, 
Already, certies, ye hae been 
Ower weel drilled in misfortune's le^ — 
Is, Bank, wife, bairns, an' Rab M'Claw — 
The fair an' foul — hae flown awa 
Wi' ilka riggo' Corby Ha'. 

"Ask Rab M*Claw, e'en as soon as ye dovv, 
The loon shall swear by the skin o' his'pow 
I hae spoken the truth, nor mair nor less; 
"Troth, my heart is wae for yoiir sair distress — 

But pity o' an earthly breed 
Canna dicht oot ae dulefu' line 

Writ doon intil a mortgage deed. 
There's just anither fact: Ye'll fin' 

Ae close, but no unfriendly han' 

Hands ilka claim against the Ian' — 
'Gainst ha' an' holm, an' haugh an' lea. 
The fatal deeds, ane, twa, an' three. 
I dootna your mind, through the blinding mist 
O' a sorrow o' whilk ye little wist, 
Is wan'ering an' asking, Wha can he be, 
That fate o' auld families, the mortgagee? 
I see by the blush that begins to break 
Through the lily's sheen on ilk bonnie cheek. 
That ye've got a glimpse o' the truth : I trow 
He's just your braw wooer, Jock o' the Knowe t 

"Jock o' the Knowe? aye; now, Miss Jean, 
Let me advise ye as a freen' 
Mate wi' the gaberlunzie man! 

Ye're a' yer lane^ 

The gear is gane — ' 
A withering wun has rudely blawu 

O'er, the budding flower 

O' pomp an' power. 
An' has its bonnie petals strawn. 

/ 

"Ye hae freen's! tell' what has passed atween 
Us twa anent the Ian' this e'en, 

Syne, wi' to-morrow's dawn, 
Look for them! Wi' a vain regret 
Ye*ll fin' yeVe sought a wee ower late ; 
The cloud is forth, the stars are gone ! 

Fa' ye intil my plan, 
Let pride haud on its ain bleared gate, 

Mak freen's o' ha^jgh, an' hill, an howe; 
Act like a lass o' sense ! haud on 
By Corby Ha', an' ^hare it's state 

Wi' lanely Jock o' the Knowe 1 

**Tak ye. Miss Jean, my word o' honour, 
Worth, I am bauld to say, a hunner 
Stout aiths recorded every hour, 
Nae winsome wife in ha' or tower 
Shall walk mair douce, or trig, or braw. 
Than her wha rules in Corby Ha'. 
Ye're thinking I'm rough, an' lackin' o' lear, 
Hamespun, a we e thin g auld-farrant an' queer, 
An* likely tae teraptuie geek an' the jeer 
O' the gentle folk wha visit ye here. 
A' this may be true j but hae ye nae fear, 
Your courtly manners come fu' aft 
Frae feeding weel an' sleeping saft, 
Frae the dreigh real o' wark shrinking 
As something base, an' frae the thinking 
Less o' life's game than hoo tae play't. 
Less o' what's said than hoo tae say't. 
Less hoo tae act, an' think, an' feel. 
Than bein' what is ca'd genteel. 
Now, it may hap — for stranger things 
The whirligig o' fortune brings — 
When I hae drunk o' the soothin' draught 

O' lip respec', an' felt the fauld 
O' lairdship keeping oot the cauld 
Snell blast o' the uncivil warld, 
Through whilk sae lang thin-cled IVe harl'd, 
That I may in my season thraw 
. The hull o' the Gaberlunzie craft, 
An' be baith douce, an' clever, an' braw, 
A mense tae yersel' an' Corby Ha'. 

"What's meal but com that's cast its hull? 
Troth, he would be dorty fule. 
Deserving through life'Tmire to snool 
On cauldrife fare, I tweel, ""' 
Wha'd cry alack-a-day or dule, 
An' hae beneath his saucy nose, 
Tae bake his bread an' mak' his brose, 
The guid aitmeal. 

^*For you mine's been a waefu* tale, 
But in this warld, grown auld an' hoary, 
There's a sough o' sorrow on every gale, 
A stoon for some heart in ilka story. 
Folks maun hear, growing wiser frae the hearing, 
They maun bear, growing stronger frae the bearing I 
The gift o' choice is no aye given 
Beneath the broad cauld waste o' heaven 

Tae saul in sorrow's hour; 
Let Prudence saftly put aside 
The dorty gabbing carle, Pride, 

An* wisely use the power. 
Just what we'd like, unmixed an' pure, 
Fa's tae the lot o' few; an' fewer 

O' us at Wisdom's ca', 

Beneath braid storm or sunny lift, 
Unquestioning tak's his amous gift, 

An' blithely hauds awa. 
Wi' greedy an' bedizened eyes 
We pick an' choose an' criticise, 
Till entered on the gate that lies 
Through social mire an' mud, 
An' forced tae tak what we (:an get — 
(Likin' no thought on) — we maun sit 

Doon in oor drizzly clud. 
Act ye the wiser part, tak what 
Is gi'en, an* be content wi* that— 

Your po'er o' choosin* lies 
^Tween wealth in comforts douce an* bauld. 
An' poverty, frae wha's toom fauld 

E'en decent freenship flies. 

"^'The warld's the warld; alas, alas! 
The weel-bom pun'less lan'less lass, 

In beauty maist divine, . 
The man wi* gowd will lightly leave 
Her web o' thowkss hopes tae weave. 

Her thread o* mist tae twine, 
Though roun' her name auld glories hung, 
An* she in a* her pride, had sprung 

Frae stout, staunch Ced eric's line. 
Content tae wed, for golden gain. 
Some quean, wha's bluid had warmed the brain 

O* Gurth, wha fed his swine. 

Tak heed tae the whispering o' douce common sense— 
An adviser wha*s counsel brings least expense — 
An' turn nae ower rashly frae heart an' frae spence, 
A leal wooer lightly away. 

Grip ye at a state whilk nae loon daur scorn, 
Keep safe i' the sphere into whilk ye were born, 
Haud on by a state the whUk^ye adorn, 
• Haud on by Corby H^ 

"Just ae word main There will be nae waste 
O' precious time in shunnin' haste : 
Resolve is sickerest when its placed 

On a fouri3ation wrought — 
When every sense is unperplexed, 
An' ilka feeling flows unvexed — 

Within the mind by thought 
Then tak meet time or ye decide, 
But, ah, lass! dinna let blin' pride 
Turn ye frae Wisdom's path aside; 

An' when its firm intent 
Your sad, calm mind shall understan*, 
Ye'll write it wi' yer ain white-han' 
In plain^ braid terms; your letter can 

Up to the Knowe be sent." 

Throughoot Jock's speech, wi' a dreamy air, 
Wi' pale, pale cheek, an' tearless ee, 
Listened Miss Jean, while steadily 
Wi' the sough o* words o' doom, the carle 
O'erthrew her state frae her faither's chair. 
She listened until she grew aware 

O' unfamiliar music breathing — 
Deftly an' saftly amid the passion, 
Conflict o' mony a mixed emotion, 

That in her troubled mind was seething — 
A sense that was warldly, an' compassion 

That had nae the savour o' the warsh warl*. 

As Jock held on wi' his waefu' narration, 

Frae dule tae dule moving steadily, 

Pale, an* sad, an' forlorn gazed she, 
Through the waining sheenV her ancient station. 

On the earnest face o' the lanely creature. 

And heard him reveal his inner nature 
Wi' a kind o' wonderin' admiration — 
A kind o' pure, sad, saft respect — 

A kind o' reverential pity — 
The whilk might in their joint effect 
Yet aiblins through time's influence prove 

A leal guide tae a pleasant city 
C refugenfor the callant Love. 

She raise when her wooer ceased to speak; 
Oh! white as the young moon was her cheek. 
An* her brow was white as the drifted snaw; 
She said — "I will speak wi* Mr. M'Claw 
An' send you my answer in a week. " 

Syne, wi' a Haldane air, she did shaw. 
Courtly, an' calmly, an' kindly — ^Jock, 
Braid bannet, wallet, an' kent, an' pock, 

Tae the door o' the spence o' Corby Ha'. 

PART V. 

'"ITHOUT an address, an' bearin* nae name, 
On the same day next week a letter came 
At e*en tae the Knowe, while at supper sat Jock, 

Mid a clud o' reek wad hae graced a kilnogie ; 
His knees were the table, his bannet the claith; 
Tae hae starved his brose troth he wad hae been laith^ 
Sae he e'en laid the letter weel oot o' scaith, " 
An quietly supped till he'd emptied his cogie; 
Then he pat his braid bannet firm on his head, . 

Syne his stout knotted Jcent he planted between 
His knees, an' prepared at his leisure tae read 

The lang-looked-for letter frae bonnie Miss Jean, 
Gerties the lady was swear o' writing, 
Thus ran the letter o' her inditing — 
"I've had a lang talk wi' sle^k Mr. M*Claw, 
I'se tak your advice an' haud on by the Ha'." 

The news ower the hale country ran 

As fast as breath an' feet could carry, 

That Corby Ha's braw quean would marry 
Wi' Jock the Gaberlunzie man. 
Hoo lads an' lassies gibed an' laughed, 
Jock was wiley; Miss Jean was daft; 

But the wise o' the true auld country breed — 
They wha niifer counsels at will wi' fate, 
While their charity keeps its awfu' state 

In the empty hull o' a mustard seed — 
Kent brawly what was what, sae the cry 
O' their sauls had the sough o' prophesy. 

'Twas thus ilk lunting oracle spoke, 
Frae amid a clud o' tobacco smoke — 
**Wha leans on Satan mak's little speed, 

He fishes for men wi* a gowden bait ! 
What legions o' puir sauls, alack, 

Sin' — dulefu' day — frae Eden's yett 

Oor puir demented forebears set "^ 

Bleared faces "to their eerie gate, 
Bamboozed by luring pun' an' plack, 

Becked on by warldly greed, 
Hae entered till that region where 
The Prince wha rules the po'ers o' air 

Geeks his infernal head." 



On ae thing they were a' agreed. 

An' held, as 'twere, a saving faith, 
A sudden doom wad doop on Jock : 
That trigged wi* wallet, kent, an' pock. 

An ghastly, in the hue o* death, 
Some midnight wad look on the wee sinner shogging 
Tae the weel-eamed reward o' scheming an' troggin^,^ 
While lood, an' aye looder, the sommonser's ca' "^• 
Wad soond through the grand rooms o* Corby Ha'. 
They were wae for Miss Jean, sae bonnie an' braw, 
But troth, i' the matter they plainly saw 

The workin' o' Satan's cunnin' han', 
Else hoo could a Haldane o' Corby Ha' 

Loot doon to a Gaberlunzie man? 



Losh, how gossip, the leesing auld hizzie, 
Puffed oot her cheeks, an' inflated lier lungs, 

Haudin' the country-side windy an' busy 
In the riot o' rumour, anHbosin' o' tongues. 

The talk in the ha'-hoose, the talk in the manse, 
The talk in the bs5n-yard, the talk at the wheel, 

When freens ca'd on freens, or foregathered by""chance, 
The talk on the busy an* breezy wark-field, 

The talk on ilk hill-side, and doon through the howe, 

•Was o' bonny Miss Jean an' Jock o* the Knowe. 

The .Laird o' Drumracket was sair put aboot, 

He drank, an' he drank, till there can be nae doot 

He drooned the wick, sae the lamp gaed oot, 

An' his brither drank in his stead. 
But nae heed took Jock or bonny Miss Jean 

O' the country clash, or the drucken Laird, 
They held on their gate as though they had been 

By the jewelled han' o' propriety paired. 

Whatever at first Miss Jean might hae thought, 

To ilka ane it was evident npo 
'I'hat the dainty spirit wha deftily wrought 
The lightsome sheen roun' her bonny white broo, 
In its beauty sprang nae frae Haldane pride. 
Gossips could tell hoo she sat in the Ha' 

- Blithesome an' bonny, 'mang bridal array. 
An' looked forward, as look should a bride, 

Wi' a cherry heart tae her wedding day. 
Fixed for July — the twenty-third — 
Bright month sae dear tae flower an' bird. 

Nor laird nor lady Jock wad ca' 
Tae the wedding-feast at Corby Ha'; 

But a note o' warning he gar't blaw 
Through the waefu' Gaberlunzie Ian' — 

Tae the effect 

That he'd expect 

On his wedding-day, 

A' their array — 
Fiddlers, fifers, an' bagpipe blawers, 
An* a' the dolorous singers o' ballants, 
Family groups^an' carles, an' callants, 
Ae-armed sodgers, an' ae^eg'd tars, 
An* 'S the fat tribes o' the barrow folk. — 
In short, ilk professor o' wallet an* pock, 
Frae muir-side, hedge-side, hill-side, an* shaw, 
Wi' every wean an' wife o' their clan, 
Tae come in their wark g^ar an' toom the can, 
An' feast an' sing, an' crack an' craw, 
An' dance in the barn at Corby Ha'. 

Wide flew the note 'neath the summer sky, 

Through starry night an' through morning grey. 
An' brought a tear intil mony an eye 

Where tears hadna aften their wilfu' way. 
As the mindfu' kindness intil it spoke 
Tae the hearts o' the gaberlunzie folk. 
Oh, holy's the fruit that kindness bears! 

Oh, blest is the blessing gratitude breathes! 
Holy water — ^go gather the tears. 

The dew o' a desolate spirit, whan 

The love o' its God around it wreathes 
In the hallowed breath o' a brither man! 

Ower simmer bloom, through simmer balm, 
The bricht hours trooped on, till cam' 

c 

I' the month sae dear till flower an' bird 
The waddin' day the twenty-third. 
Bricht raise the sun frae the siller sea 
That fringes auld Scotland bonnilie, 
Poorin' prodigal bounties doon 
On loch, an' hill, an' tower, an' toon, 
On lanely cots 'mid muirlands sittin', 

On ancient ha's 'mid green woods hid; 

An' syne through window panes it slid> 
Intil the een o* auld wives knittin', 
An' played a thousand gambols, flittin' 

Ower bonnie lasses blithely spinnin'; 
Then far an* braid ower brae an' glen, 
It poured its rowth o' beams on men 

Their bread in seugh an' furrow winnin'; 
Syne laughed througS their white hawthorn shield 
On wee herd laddies far a-field. 
But ere the sun had climbed sae high 

That the wee dew-drap thought o' flittin', 
Ilk lass had left her spinnin'-wheel, ^ 

Ilk auld wife thrawn aside her knittin', 
Ilk weeder had forehowed the furrow. 

Ilk ditcher frae his darg had hurried, 
An' ilk wee herd had left his kye . 

Tae dauner e'en where they thought fittin*. 
They stood by- door, by yett, an' by stile, 

Wonderin' an' fearin', perplexed an' flurried, 
Agape an' agaze an' bewildered, while 

Aneath the bonnie blue mornin' sky, 
Wi' open flout an' sidelang leer. 
Or merry laugh an* lightsome jeer, 
Or a lang-drawn grane, an' a bitter gibe. 

On their way tae the Ha' gaed troopin' by 

The ragged gaberlunzie tribe — 
Sailors wha never had seen the sea, 

Sodgers wha never had dreamt o' war, 
Blin' bodies unco gleg o' the ee, 

Kilted pipere'whsTne'er saw Braemar, 
Braw musicians, withouten a tune, ^ 

Wha blew on the pipes, or couthily fiddled; 
Lang prophetesses, lank an* broon. 

Wham their goddess, Fortune, sair had diddled; 
Mony an ancient auld-farrant carlin', ^ 

Wi' furrowed broo an' sun-burnt gizzen; 
An' sturdy hissies, onward harlin' 

Their duddy weans by the dizzen. 

Through a' the early mornin' prime 

They flowed 'lang ilka public way, 
In every heart the fixed intent 

Tae wrest fi-ae Care ae blithsome day. 
An' snatch the blessin' o' the time. 
Sae laughin' an* learin*, ' 
Sae jokin* an* jeerin*, 
In their ragged regiments they trooped by, 
Through the braid bricht mornin* o' blithe July, 
Resolved in ilk heart, tae their utmost might, 
Through a* the lang day 'an* far intil night, 

Tae feast an* sing, an* crack an' craw. 

An' dance i* the bam at Corby Ha*. 

« 
Lightly an' brichtly the sun sheen ran 

Ower the cot that sae lang had sheltered the pow 
O' the lanely gaberlunzie man. 

On the waddin* morn o' Jock o' the Knowe : 

Lightly an' brichtly the merry sun shegj^ 

Shimmered an' shone on window an' wa' 

O' the ancient hoose o' Corby Ha', 
On the waddin' mom o' bonnifi Miss Jean : 
Oh, lightly an' brichtly it flashed an' broke, 

An' fluttered^ danced at its ain wild will, ' 
Ower the braid park, studded wi' mony an oak, 

That stretched frae the Ha* tae the fit o' the hill. 
An' lightly an' brichtly, as fays i' their glee. 

They streamed throu^ the flush o' the mornin' ait^ 
On the clans o' the gaberlunzie folk, 

In their ragged numbers gathered there.. 
Troth, it's a doubt if ever the ee 

A queerer gatherin' o' mortals saw. 
Than that which pressed the gowany lea 

O' the sun-kissed park o' Corby Ha'. 

There, wi' his back against a tree, 
Frae his companions weel apart. 
It might b.e 
Silently 
Nursing the memories o' his heart, 
Sat the wreck o' a ae time stately man; 

The morningless night o' his rayless eyes 
Turned tae the glorious eye o' Nature — * 

His bare brow raised tae invisible skies, 
While roond his heid, 
Whilk aft had dreed 
The wrath o' storms that fierce an' firee 
Through the mirk o' midnights ran, 
An' ower haffifs, lairt an' lang, 
The white sun glints, a countless thrang 
Held soon'less jubilee. ^ 

An' there, beside his master's knee, 

On his hunki^rs sat the blin' man's doggie^ 

Licking his chaps continually, 

An' looked roun' him — the tawty roriip — 

Syne up intil the dark auld fece, 
As if he were prood at heart to see 

That he 
An' the man he .revered thus should be 
A part o' the goddly company 
Asembled intil the place. 

Yonder's a hillock o' happy weans 
I Tumblin' an' rowin' heads an* thraws, 

Their wee limbs waefuUy scant o' claes; 

They're shaking a' ower frae croon lae taes 
Wi' the blessed laughter that kens nae cause — 

The objectless mirth o' their ain Wee hearts. 
Hoo sune the mirth an' the music deji&rts ! 
A blessin' on them, feckless beings! 
Alaclff ! in a warld sae weel plenished as this 
Puir man, wi' his hunner o' coutEy arts — 

His fiddle, his feast, his dance, an' his tipple, 
Mauna taste ae drap o' the sea o' bliss 
O' whilk that laugh is the siller ripple! 
An' doon 'neath yonder ancient aik 

Wha's braid tough boughs, full-leaved an* green, 
Spread maist an acre wide, an' make 

A gratefu' gloamin' 'mid the sheen 
•O' simmer sunshine — see whaur streakin* 

Their length o' limb on gowany bed 
Gaunt carls sleep as saft an' soun' 
As gin they lay on bed o' doon, 

Wi' costly perfumes ower them shed. 

See hoo a' roun' the shadow's rim 

The lunting cutty-pipes are reekin' — 
There groups o' auld-warld carls sittin', 
In the warm sunshine cosily beekin', 

Feel ower ilk tired thin-cfad limb 

The gentle simmer influence flittin'; 

But nought o' frolic, fun, or daffin', 

O' rairirig talk or roarin' laughin', 

Was seen or heard — a! was as still 

As the braid blue lift, the wood, or the hill, 

Except where the mirth o' the weans spread roua' 

A tremulous "circle o' silvery soun'. 

• The truth is, the guests o' Jock o' the Knowe, 
Wearied wi' trampin' ower hillside an' howe. 

An' wi' time that wad lag sair oppressed, 
Had sunk in til tha^ listless state 

O' weary, dulL lethargic rest, 
O' wistfu', patientless expectation, 
O* conversational prostration, 
Which fa's alike on saunt an' sinner, 
In that dull season whan they wait ^ 

To hear the welcome ca' tae dinner. . 

Aften an' wearily wandered the eye 

O' carl' an' callant, lassie an' loDn, 
Tae the ancient clock the Architect high * 

I' Jhe lift has placed, for precisely at noon 
The barn wad be opened — the feast wad begin^ 

The time draws near, let us hasten in. 
Ere lobd the wamin' blast shall blaw, 

An' monk-like, note wi* pious care 

The mighty routh o' goodly fare 

That reeked for the guests at Corby Ha'. 

O' beef an' mutton was sirloin aft' saddle, 
Frae ox an' sheep that last week could waddle 
'Neath the weight o' their fat, an' that was a', 
Ower the bonnie green holms o' Co.rby Ha'. 
There was leg an' shouther, an' loin an' roun', 
The boiled was steamin*, the roast was broon; 

There were scores o' tureens o' reekin' kail, 
At whilk carls would wag tlie lang horn^poon : 

An' routh o' potatoes — champit an', hale 

r their ragged jackets-r-the democrats — ^laughin'; 
An' mony a haggis that reeked an' swat, 
Could a leal Scotch stamach ask mair than that? 
An' kebuck an' cake, an' brave nut broon ale, 
FoamiiTan' sparklin', an' temptin' the quaffin'. 
'Twas nae this dish or that in its station, 
But the stintless marvellous reiteration, — 
On rough deal tables, wha's length extend 
DooH a' the lang bam frae end till end, 
Roon' by ilk gable an' up by ilk wa', — 
It was roast an' boiled, an' boiled an' roast, 
Till the ee was bewildered by the host 

O' the dainty vivers that it saw 

At the waddin' feast at Corby Ha'. 



When the feast was spread, an' when a' the train. 
Carriers and waiters, had places ta'en. 
Then the door o' the barn was opened wide, 
An' the guests in bands were marshalled inside, 
For oor pawky Jock had order ta'en 
That*o' hussell an' bussel there should be nane; 
The cripples an' barrow folk first gat in, 
Then the blin' an' the doggies o' the blin', 

Then the auld o' the tribes, an' then a wave 
O* wives an* weans, an' then a' the lave — 

Fiddlers an' fifers an' bagpipe Glawers, 
An' a' the dolorous singers o' ballants, 
Grey-headed carls an' spunky callants, 
Sailors frae seas that rowed in their story, 

An' soldiers frae terrible unfoughten wars 
Decked in the common reward o' glory; 
* Then a' the riflf-rafF o' the wanderin* folk, 
Lords o' the w^et, an' knights o^ the pock, 
Wha'd trodged that momin' ower hillside an' howe 
Tae the waadin' feast o' Jock o' the Knowe. 

. Noo, a' "bein' seated, ilk ee is centering 
• A kindly flutter in ilka breast, 
On the door at whilk they will see him enterin* — 

The gracious lord o' the mighty feast 
He comes — every han' is raised on high. 
Quivers each tongue, an' glistens each eye; 
Oh ! the shout o' welcome, whase mighty thunner 
Shall fill a' the ratten tribe wi' wonner "^ 

In their cozy chammers in roof an' wa'; 
Oh ! the clamorous greetin' frae tongue an' han' • 
That shall break ower the gaberlunzie man, 
Wha, frae a' the lairds o' the country side, 
Had wileily won for his bonnie bride 
The comeliest quean by hill or shaw, 
An' a' the braid lan's o' Corby Ha'. 

He comes, but nae shout o' welcome broke 
Frae the tribes o' the gaberlunzie folk; 
For sair dumbfoundered an' amazed, 
In silent wonderment they gazed. 

A' motionless in their surprise; 

Was he wha stood before their eyes 

Their auld, leal, true, familiar Jock? 

O' the gaberlunzie gane was ilk trace — 

Vanished an* gane ! Each bricht blud ee 

Was clear an' calm as simmer sea, 

The broo was calm as calm may be. 

An' sae calm was the sad, broon, loving face, 

Tae whilk but the shadow o' sorrow clung — 

Immortal shadow ! An', oh ! but there hung 

Roon' the sma' Uthe figure a nameless grace. 

Awhile he silently stood in his place. 

Then said — "Ye are welcome, ane an' a', 

Tae the waddin' feast at Corby Ha'/' 

It was the auld familiar soun*^— 

The weel-kent voice. Then lood outsprung 
The pent-up shout a' roun* an' roun*, 

Till ilka wa' an' rafter rung; 
Blin' bodies waved their kents in air. 

The ae legg'd made their crutches flourish, 
- Fat barrow folk fan' breath tae spare, 

An' e'en the doggies joined the scurrige; 
The bairns upraised their shriller tune. 

Wee carles shouted, on tiptaes, 
An' mony a broon }oof waved aboon 

A darksome clud o' duddy claes. 
When carle an' carlin could shout nae mair, 

Their host wi' lowly reverence bends, 
An' craves His blessin' on the fare, 
Frae wha's wide-spread Almighty han' 

Fa's every blessin' that descends 
On laird or gaberlunzie man. 

The dinner ower; ilk can an' bicker 
Bein' filled brimfu' o* generous liquor, 
An* ilk ane seated as he thoifght best, 
In his place rose Jock, an* thus addressed 

The motely thrang 

He'd kerit sae lang — 

Had kent through years o* sorrow an' wan'erin', 
Waitin', watchin', an' purposeless daunerin', 
While the social smile an' the kindly Han' 
O' the weel-tae-dae o' the warld wa» withdrawn 
Frae the lanely gaberlunzie man:— 

"My auld tried freen's," thus he began, 
"The w^ird I hae dreed maun hae nae name, 
Its warp an' woof were sin an' shame — 
The dreighest thread that Fate ere span for a 
Sackcloth sark for the carle Sorrow. 
I cam' amang~ye, ye speared nae frae where; 

That my saul was darlclin' tired ye kent, 

That my mind was distraught, my strength a* spent 
Ye saw an' ye soughtna to see ony mair. 
Wi' a freendly lowe in ilka ee, 
Ye took my han', an' ye made me free 
O' your flittin' ingle pat an* spoon; 
Ye baw/d niy dule wi' the pleasant tune 
O' the mirth made for my waefu' sake; 

An' I fan' in your hearts the charity, 
That in the Ian' where I'd lately been 
Is just a wqe ower ready tae take 

The wings o' occasion an' lightly flee 
Frae the loon that wears the gaberdine 
O' the ill-faured carle Adversity. '^ 

Qh! ever an* aye sin that dulefu* tide, 
I've dauner'd athort the country side, 
Dauner'd an' wan'er'd frae spring till spring, 
A freenless, a nameless, unkend thing, 

That could, or could na, feel ill or weel, 
That could, or could na, feel het or caul', 
That might, or might na, hae heart or saul; 

'Twas enough to gi'e a goupin' o' meal, 
An' a seat i' the npik by the ingle's lowe, 

And an oora coggie o' brose frae the pan, 
Tae couthie an' crackie Jock o' the Knowe — 

The pawky wee gaberlunzie man. 

*Noo, freen's, between oorselves, I've cast 
This kst look on the waefu' past, 
That I might touch mysel* an' say, 
Pointin' a moral by the way, 
Gin sic like social wreck be here, 
I rede the carl tae lend an ear 
Tae^he leal advice o' a callknt that 
Through Fang weary days, months, an' years has sat 
On the lowest bink in the laigh school where 
The loon, lean Experience, bauds the chair. 
Thraw nae your gab at your bitter bread, 
Hand on your gate wi' a still laigh heid, 
Trim the lamp o' the saul — the loWe o' the heart, 
Keep the ee fixed steadily on the airt 
Frae whilk every win' o' promise blaws — 
In time ye'U say wi' me, an' hae cause — 
The loodest storm that rows 'nejth the sky 
Will rair oot its wrath, an' scurry by; 
The silent God o' the saul an' nature 
May hae in store for his feckless creature. 



N 

In life's dewy twilight that precious gift, 
The peace o' the eve an' the starry lift. 

"To say ower little's less than good, 

It's waur tae say ower much ; 
But there's ae point on whilk I would 

Lightly an' swiftly touch. 
Ilk human crature, withouten a doobt. 
Maun grip at his lot as his lot fa's oot; 
Ilk man wha'd be honest, an' able, an' great, 
Maun be equal an' even wi' his estafe, 
Maun bow tae, an* rule through, an' rise wi' dour Fate; 
Ilk state has its law, an' ilk state its duty; 
The feck o* life's use, its peace, an' its beauty, 
Comes frae keeping the ane an' daein* the other; 
The man wha wad be a leal freen'.an' brother, 
An' deserve in the loun hour o' death our best thanks, 
On his ain state maun stan', standin' firm on his shanks. 

"Weel, a' this bein* sae, ye will say — what then? 
Why, naething but this — an' it Stan's oot as plain 
As choop on the briar bush or com on the straw — 
That tne Laird o' the lands o' auld Corby Ha' 
Canna an' mauna haunt hillside an' howe, 
An' ca' at ilk door, wi' — I tweel an' I trow. 
An' wanner an' dauner like Jock o' the Knowe, 
An' be as he's been, frae dawning till dawn. 
Through the idle day an' the waefu' night, 
'Neath the sun, an' the stars an' safl; moonlight, 
A shadow that flitted athwart the Ian', 
,A wearifu' gaberlunzie man. 
That may not be — oor ways maun part; . 
What then? the holy human heart 

Is no the slave o' gate or state/ 
Its hallowed wealth — its love an' faith, 
The godhood in't, can bide the breath 

E'en o' the dour decrees o* fate. 



''Some here there are may mind an* hour 

When snell misfortune's wind has blawn 
Wi' mair than its accustomed power, 
An' they've been fain awee tae cower 

.An' let the rankfed jade, an' thrawn, 
Haud on wi' her bewilderin' stoiir; 
They wha mind this it's likely may 
No hae forgotten the seasons whan 
Help that was halesome slid frae a han' 

The ee o' the gleggest never saw, 
Sae silently the guid was shed, 
Sae lightly ower the dule 'twas spread 

The bless'd ane scarcely felt it fa'. 
Sae should it be ! Now ae word mair, 

An' tent ye weel what I shall say — 
This feast bein' ower, then we maun drift 
You in your gate, an' me in mine, 
On to the future's twilight grey; 
But frae this board let ilk ane bear 
This in his inmost heart — Whane'er 
Tae passion stirred, black dule shall rair 

Lood 'neath your ever drumly lift, 
Then the leal freen', wha learned lang syne 
The. whan an' hoo o' bein' kin', 
Wi' a wistfu', a wat, an' watchfu' ee, • 
An' heart stirred by memories it canna tine 
Through the cauld-rife clud on the hours'^ shall be 

Looking, puir sauk, on your eeriesome lot, 
An* the times that hae been winna be forgot 



"Enough o* this; may ane an' a* 
Deep o' this season's gladness quaflf; 
Be wisely merry— sing an* laugh, 
An' dance till the auld rafters shake, 
But nae unseemly uproar make, 
An' wi' the first grey glint o' m6m. 

The word is, eat an' hie awa, 
For laird nor loon maun point wi' scorn 

Tae the waddin' feast at Corby Ha'. 
Wi' fittin' words tae end my* speech — 

May the All Good, whase feckless bairn 
Earth's ilk ane is — bien laird, bare loon, 
Or sleeps he on the bed o' doon, 

Or strek'd beside a muirland cairn — 
Still have us in His wakefu' care, 

Tae tend, an' feed, an' lead, an' bliss, 
An' when we get the solemn ca' 

Intil a better warl' than this — 
A warl' which nouthgr want nor cauld, 
Nor sough frae dulefu' time can reach, 
Then may He in His glory fauld, 
An' in His love infinite rowe. 

An' shield wi' His Aotstretched han',- 

Within the grand eternal Ian*, 
The deathless spirits o' us a'. . 
This fa'^ whatever may befa', 
Shall be frae heart an* saul the prayer 
O* the man upon whase unfenced pow 

Misfortune's blast sae lang did blaw — 

The carle wha ance was Jock o' the Knowe, 
An* noo is the laird o' Corby Ha'^'' 

Jock sat doon, but there raise nae soun' 

O' wastfu*, windy, lood applause, , ' 

Dirlin' rafters, an' shakin' wa*s; 

The hearts o' the wan'erin' folk was steeped, 

They nouther stamp't, nor clap't, nor cheered : 

But mony an auld wife grat right oot, 

An' mony a mither low. did loot 

An' kissed the bairnie on her knee, 

An' thought o' the time when it was born. 

Tears stood in mony a cauld hard ee, 

An' mony a hard han' gppt the han* 
O' the lord o' the feast, wha ance had worn 

The hull o* the gaberlunzie man. 

PART VI. 

THEY'RE ooton the sward, an' hark tae the soun' 
O' terrible, tae-stirring melody; 
A bagpipe blawer, a fiddler, or fifer, 
Is sittin' in state under ilka tree; 
An' ragged dizens o* dancers a' roun' 
Are skippin* an' fittin' it ower the lea, 
Richt merrily. 
Puir sauls ! wha wad grudge them their hour o' glee, 
They dwell in a warl' where sorrows are rifer 
Than joys in onycountric 

The weans — the present hour a' their ain — 

Ower 2l the gowanie lea are scourin' : 
Nae thought o' a future troublin' their brain; 

What torrents o' soun' frae their lips are pourin'. 
They're gleesome an' gamesome, an' blythesome an' free- 

Oh, that this ae happy day forever 
Might last for their sakes; but that canna be — 

It is but a drap on a flowin' river. 
Haud on, haud on through this sunny hour, 

Puir. social waifs, on your merry course ; 
The silvery laughter your wee lips pour 

Springs frae a drumly but sacred source. 
O' reckin' nought for the stourfu' strain 
O' bagpipe blawer or fiddler or fifer, 
■ Your hearts are dancin' right merrily: 

What saul wad grudge ye this hour o' glee; 
Ah, yours is a warl' where sorrows are rifer 

Than joys in ony countrie. 

Oh, fit it, ye dancers, merrily, 

Light be the laugh as the swift foot fa', 
Fifers and fiddlers play cheerily. 

An' lood ye blawers o' bagpipes blaw. 
Under beech tree, an' ash tree, an' oak, 
Lightly trip it ilk knight o' the pock; 

The day is your ain — then blythe an' free 
Be your merry gambols, wa'nerin' folk. 

Caulder than winter the heart wad be. 

Could grudge ye, puir bodies, your hour o' glee, 
Your bagpipe blawer, fiddler, an' fifer — 
Yours is a warl' where sosrows are rifer 

Than joys^ ony countrie. 

The happiest hour will wear away: 

The brightest day will hae a close; 
First, stars broke through the twilight grey, 

An' then the braid full moon arose, 
An' a' its silvery splendours shed 

Ower hoose an' holm, an' hill an' shaw, 

An' then the wamin' blast did blaw, 
Tae tell the evenin' feast was spread 

Intil the bam o' Corby Ha'. 

Oh! saftly *mang the fclent stars, 

The fiiU-orb'd midnight moon is sailin', 
An' oh! how holy is the hush 

That is ower a' the earth prevailin*. 
Ower a' the Ian', on bam an' ha'. 

On ha', an' on the kingly dwalHn', 
The moonlight an' the pearly dew 

Are saftly shed an' saftly fallin'. 

D 

On bam an* ha*, the sheen an' dew, 
Fa' equally frae the ae great Han', 

But, oh! hoo wide apart the state 
O' lau"d an' gaberlunzie man. 

Nae doubt, nae doubt, there's reasons guid. 

Why that should rise an' this should fall, 
But every state, however base, 

Is faulded roun' a deathless saul; 
An' hearts will feel, an' hearts will say, 

That in the slippery social plan, 
It is not always worth or sense 

Parts laird frae gaberlunzie man. 

The moon sails fair ower Corby Ha', 

The ha' is wrapt in her white sheen. 
But mair divine than moonbeams are, 

The blessin's that can not be seen; 
For e'er the wearied sank tae sleep, 

'An' e'er the wakefu' scfught their rest. 
Rose mony a prayer for their leal freen*, 

Frae mony a wan'ering bodie's breast; 

An' they may hae nae less a power 

Wi' Him on whom the angels call. 
Because o' kindness bom they spring 

Frae. sullied heart an' draggled saul 
But good is good whate'er betide; 

Through pearly dew an' moonbeams fa' 
The blessin' o' the puir made blest, 

Ower Jock an' Jean an' Corby Ha*. 

While glimmered on the eastern height. 
An' lang the low edge o' the night, 

The first grey gleam o' morning light, 

The wandering folks ower dewy lea 

Began tae flit right silently. 
First twas an' threes, then in a train 
That seemed tae lengthen oot amain 

Beneath the gloom an* gleam, 
But neither shout nor sound arose, 
An' syne the lang processions close 

Evanished like a dream. 
An' a' was still. The gangrel band, 
Amang the braidenin' glow o' mom, 
Spread quietly athwart the land, 

Tae hedgeside, an' hillside, muirside, an' shaw — 
Sae laird nor loon could point wi' scorn, ' 

Tae the waddin' feast at Corby Ha'. 

PART V 1 1. 

fOW sunrise, an* now set o' sun, 

Now stax-sheen, an' now blaze o' day, 
Sae since tfie course o' time begun 
Has time, the restless, rolled away. 

Oh, aft the sweet May flowers hae blawn, 
An' aft has drine the winter snaw, 
Sin' trooped the gaberlunzie clan 

'Mid mom's grey light past Corby Ha'. 
Sae we can tell, for we hae seen 

Hoo in the march o' time it fared, 
In wedlock's banns wi' bonnie Jean, 

In couthy state wi' Jock the Laird. 

Happy they were in their estates, 

Though mair than doubtful their example, 
But love can come where worth awaits, 

An' on ilk let an' hindrance trample. 
It is nae, an' it ne'er can be. 

The way o' decent common sense, 
For ilk braw lass tae list the plea 

O' gangrel body in the spence. 
It is naepan' has never been,**" 

Douce honest wisdom's sober plan. 
For every dainty dark-eyed quean 

Tae wed a gaberlunzie man. ^ 
But this we'll say, 
Frae life's green brae 

Doon tae auld age's shadowy howe, 
Jean ne'er had cause tae ban the day 
She listened, *mid the twilight grey, 

Tae honest Jock o' the Knowe. 

Fair was Jean, young, but fairer she • 

When in the bloom o' matron grace, 
Wi' three young Haldanes by her knee. 
She moved aboot the ancient place — 
For Haldanes were they; Jock had ta'en, 

Wi' sanction an' in power o' lav, 

The Haldane name an' dropt his ain. 

When he gat Jean an' Corby Ha'. 

Fair was she in her matron bloom. 

But other charms had gathered roun' her 
That shall no vanish at the tomb. 

But will wi' sacred glory croon her-r- 
Will deck her saul in that sublime 

Warld faith bigs 'yont th« bendin' sky, 
When a' the treasures o* puir Time 

An' Time itsel* has scurried by. 

For frae the day she gie^ her han' 
Tae Jock, in Corby's ancient spence, 

There seemed upon her mind tae dawn 
A broader an' diviner sense 

O' what was due frae high tae low, 

O' what was due frae rich tae poor; 

That God is God on hills aglow. 
And God beside the hallan door; 

That God is God where evenings close 

On muirlands white wi* driftin' snaw, 
On mountain crests where cluSs repose, 

On seas where surly tempests blaw; 
That God is God in ha' or tent, 

God through the blue imperial span, 
O' queen, an' carlin bleared an' bent, 

O' king an' gaberlunzie man. 

An' sac it fell that in the new 

An' broader faith, in matron beauty, 
She moved aboot in ilk ane's view 

On a calm upward path o' duty. 
An' seemed it frae her saul there sprung 

The music o' a holier tune, 
As if diviner songsters sung 

When life was in its leafy June. 

Beauty alane, in its ain bright sheen. 

Is a pure delight tae ilka ee. 
But oh! it shines divine when seen 

Trigged oot in love and charity. 
A change there was; it might hae been 

Frae grace divine the spirit moulding; 
It might hae been, as say will some, 

The pure saul's natural unfolding ; 
It-might rise frae the quiet preachin' 

O' love maternal — say wha can; 
Or aiblins frae the voiceless teachin' 

O' her leal gaberlunzie man. 

Frae sorrows learned — lay in Jock's heart 
The power another's dule to feel; 

Or better still, a healing art 

Baith wise, an' swift, an' brave an' leal. 
Learned 'neath braid naked midnight skies. 

On mony a muirlan' lone an' wide> 
An' gathered frae the gale that sighs 

Ower lonely tarn an^ bleak hillside; 
Frae July's woodland birks an' bowers, 

Frae the meek daisies in the howe, 
An' aiblins maist frae lanely hours 

Spent in the cauld cot on the Knowe* 

Great is the power o' steadfast thought; 

Great is it, and has ever been, 
An' love roun' Jock had deftly wrought 

A halo in the heart o' Jean, 
Sae ilka year frae they were paired. 

Within her spirit clearer raii 
The spirit o' her lord, the laird — 

The ae time gaberlunzie man. 

1' 
O' Jock we'll say nae mair than this — 

He ne'tr forgot the chastenin' rod, 
'Twas his tae lout sae low an' kiss. 

As kissin' o' the han' o' God. 
He entered on his new estate 

As naething new or strange tae him; 
Brushed aff the cobwebs o' his fate, 

An' s)me wiped aff the mouldy film, 
Wi' han' sae steady an' sae light. 

The wark o' the sweet spirit under, 
That even those wha saw the sicht 

Felt mair o' silent awe than wonder. 

He took Dk place that was his plac6, 
An' filled it with that calm discretion 

Which gives a power an' lends a grace 
To ilka low or lofty station. 

Wi' lairdsy he was a laird as bauld 

For right as ony in the Ian*, 
' But wi' the thrang in puirtith's fauld 

A leal, kind-hearted brother man. 
Himsel in farjnyard or in spenpe, 

A slave tae nane, the freen a a'; 
The charms o' freedom, worth, an' sense, 

He shed an' spread roun' Corby Ha'. 

An' ilka duty o' his station 

* His instant, best attention won; 
An', oh ! he did what aft the great — 

(The mair's the pity) — leave undone. 
Frae the Laird's han' gat mony a lad 

O' worth an' sense, by puirtith hidden, 
A quiet hese up Fortune's brae, 

Intil some fittin' occupation, 
Tae grow, as lithe Time stole away, 

The*clear lighTo' his native station. 

Nor needfu' cash alane he gied, 
The word o' council aft was said. 
By whilk the spirit may be brought 
Intil a nobler warld o' thought. 
Aye, mony a teacher o' a schule, 

An' minister o' mild religion, 
An' member o' that house o* dule, 

Auld Scotland's pest the Court o' Session, 

Leam'd tae blend wisdom wi* their teachin', 
An' charity wi' earnest preachin', 
An' common honesty wi' law, 
Frae the wise laird o' Corby Ha*. 

An' mony a lowly son o' sang, 

In whase breast lowed the sacred flame, 
Divine an' bright, his carefti' love 
Made free tae hand his heid above 
The clud that is sae prone tae settle 
Where puirtith's breath fa's snell an' lang, 
Till he had couthily proved his mettle, 

Enshrined his ain an' country's name 

In the celestial light o' fame, 
Wha else had darkly struggled through 

Youth's momin' glow an' manhood's prime, 
Streekin' lang furrows on his brow, 
Weavin' for ilk bright hope a pall, 
Fannin' a flame to scathe his saul 
As it fell oot tae glorious Robin, 

Wha's matchless sangs in every clime 
Hae set the lovin' heart a-throbbin', 

Wha's waefu' fate shall through a' time 
Haud the true human heart a-sobbin'. 
Puir, glorious, sinfu', heaven-scathed creature ! 
A spirit o' gigantic stature. 
Instinct wi' pure poetic fire, 
By puirtith trailed through mud an' mire. 

Unheard, its hing, sad, solemn moan, 
Daized lord, drunk laird, an' glumpy cottar 

Wi' han* in pouch, stood looEn' on 
An' saw the prophet o' the age, 
A purposeless, dreigh conflict wage ; 



Digitized by VjOOQ IC 



58 THE COURTSHIP AND WEDDING 

Wage it, alas! in vain, 

Wi* constant cark an' hourly care, 
Till madness sank on heart an' brain, 

An' on the soul despau: ; " 
Till, land of song, thy noblest son — 
"The lord o' laughter an' o' tears." 
The wise, the witty, gentle, brave. 
No hand o' thine stretched forth to save, 
In the mean strife undone, 
Wi' a' his marvellous powers abloom. 
Sank tae the silence o' the tomb, 
An' left through a' succeeding years, 
Tae flame an' darken o'er thy state. 
His matchless fame, thy vain regret. 

Jock, in his lang, dreigh, dreary wan'erin's. 
His eerie, weary, thowless daunerin's. 
Had learned mair o' the lear o' sorrow 
Than chiels frae schules, or Dooks can borrow; 
Had seen misfortune's hard han' fall 
On naked heart an' naked saul, 
Had heard the low, wild wail o' pain 
Burst frae pale lips, an' burst in vain; 
Heard soul appeal — crushed 'neath its load--- 
Frae God tae man, frae man tae God; 
Syne seen it soothed an' sink tae rest. 
Like infant on a mother's breast — 

A pleasant sight to see. 
By the soft han' an' balmy breath, 
An' lovin' eyes an' tranquil faith 

O' holy charity. 

Or seen in sinners or in saunts, 
Sweet charity is evermore 

The beautiful — the godlike. When 

With brazen trumpeters before, 
Upon the open hills she flaunts 
In presence of the sons of men — 
Sad sight in sober truth — even then 
Is she not visibly divine : 
But when in secret forth she goes, 
Seen only by seraphic eyes, 
Tae pour her balm on hidden woes, 
Oh ! how her hallowed glories shine, 
Proclaiming that she verily rose 
Frae Love eternal, an' came forth 
In her immeasurable worth, 
Tae hush life's loud despairin' cry, 
Tae soothe soul's sleepless agony. 

Alack! alack! puir human cratures! 
Hoo variously black dules assail us ! 
Hoo wide the span — diverse the natures 
In whilk they labour an' prevail ! 
Alack ! that every bield should fail us 1 
Dule stretches ower the social scale 
Its thin white han' o' pestilent might, 
Frae hearts that break within a palace 
By ilka earthly bliss caressed, 
Tae those wha sink tae death's cauld rest 
Beneath the open skies o' night. 

But aye sin' the first sufferer was, 
T has been a different dule that's fa'en 

On sauls made biel by palace wa's, 
An' sauls within a cauldrife hallen — 

On cratures that wi' momfu' pride, 
Hae on the soft piled velvet trode, 

An' creatures on that common wide — 
The open unfenced world o' God; 

On bodies at nae stint o* cost 
Draped frae the dainty heel to heid, 

An' bodies rowed in tattered rags 
An' beggin' for a crust o' bread. 

Troth, Jock had learned this lear by heart — 
Had learned it in a bitter sense : 
And whan he sat in the bien spence 
It didna frae his mind depart, 
But like a livin' presence still 
Did a' the cozie chamber fill. 

An' wi' him gaed afield. 
An' tempered tae some work o' love 
Ilk thought that in his heart did move — 

The power that he could wield. 

Aften he gazed on his wallet an' pock, 
On his knotted kent hung high 
On the w;ainscotted wa' 
P* the stately auld Ha', 
Till a tear dimmed ilk bright blue eye, 
As he thought on the ways o' the wan'erin folk, 
An' the days that had flitted by: """^ "^ 
Then frae some saul wad sorrow's mist 

By a breath that was feltna be driven, 
Or a hope he raised frae the land o' the dead, 
Or a blessin' descend on some leigh-laid heid, 
Like an angel come doon oot o' heaven. 

Lood, an* braid, an' bricht was his fame 
Through the waefii' gaberlunzie Ian';*. 

For though in ancient Corby Ha' 
He worthily bore the Haldane name, 
An' kept a state baith fit an* meet, 
Knew carle an' carlin by hill an' shaw, 
Knew wife an' wean o* ilka clan, 
The heart whilk in his bosom beat 

Warmed wi' charity's lowe. 
An' wi' ilka pulse o' pity steered 
Was the heart that bore the weary weard 

O' lanely Jock o' the Knowe. 

CONCLUSION. 

["EAR after year has passed an* gane, 

The swift o' wing that seemed but creepin', 
An' Jock an' Jean, by Corby Kirk, 

The last soun' mortal sleep are sleepin'. 
But fair the gleam o' early morn, 

An' saft ilk gloamin's purple screen. 
Yet fa', an' fauld t£e ancient Ha' 

That was sae dear till Jock an' Jean. 
Ah, waes me ! that the guid an* fair 

Should fa' like leaves when wanes the year! 
Melt like the glow on evenin' air — 

Like the twin rainbows disappear ! 
How aft this waefu' cry within 

The saul has struggled, wha can tell ? 
Since the cauld clud o' dulefu' sin 

Ower lang-lost bonnie Eden fell. 
The shock o' time, an' change, an' death, 

By mortals canna be withstood ; 
But there is comfort in the faith 

That goodness dies not wi' the good. 
Auld times may change, as change they will, 

An' some will rise, an' some will fa'. 
While hearts warmed wi' the Haldane blood 

Shall beat an' rule in Corby Ha — 
As rule they do — ^lang may they rule — 

The memory o' Jock an' Jean, 
Whilk the pure goodness o' their lives 

Has wreathed in memory's living green, 

Will draw doon blessings rich an* real, 

The pearls that frae heaven fa', 
Frae generations o* the poor 
• On the auld hoose o' Corby Ha'. 



STEEN TAMSON'S COURTSHIP. 

[he hale country kens Steen Tamson, douce Pate's son 
o' Nethermills, 
Blither lad has never dauner'd by auld Scotland's 

rowing rills; 
Leisher lad ye couldna meet wi' 'mang her bonnie 

howes and hills, 
Or whare whhrs the Hielan' muircock, or whare Low- 
Ian' mavis trills. 

Steen had lang lo'ed Mary Lindsay, frae the bauld auld 

Lindsays sprung — 
"Love is bUn'," sae sang the poets when oor doited earth 

was young, 
An' it may be that it was sae when the sprightly callants 

sung— 
But the love that dwalt in Stephen had its weakness in its ' 

tongue. 

Feint a word the sprite could utter 'neath the licht o' 

Mary's ee. 
But its e'en dwalt on her bonnie lichtsome face continually; 
Wi' the look half wae, half wistfu' on a laddie's face ye see, 
Blinkin' at a blob o' hiney that «-he fule thing dauma pree. 

Aft when by himsel' wad Stephen plead his passion unco weel, 
Then he'd swear neist time he met her, spite o' lassf or love, 

or de'il, 
He wad tell her o' the torment that she made his puir 

heart feel; 
When they met the lassie's laughin* dang his wits intil a creeL 

Love was dumb; but in Steen's bosom burned a gran' heroic 

lowe; 
Gin a grewsome bear should fin' her by the wee well in the 

howef 
Gin to harm her roving sea-king^ touched our island wi' his 

prowe, 
Bear an' wan'ering king, thought Stephen, by my troth my 

arm wad cowe. 

But it happened, fate sae ordering, that the lass ae simmer 

e'en, 
Tripping lichtly ower the step-stanes, and the waves that 

gush'd between, . ** 

Richt anent the bashfu' lover — richt before the face o' Steen, 
Slipt and dipt her locks a' gowden in the pool sae sly an' 

sheen. 

Had the pool o' Balmacree been the dark gurly howe o* 
Dair, 

Ere Steen's een had gotten half way through their lang 
bewildered stare, 

Ae wee white han' stretch'd to heaven an' a clud o' feck- 
less hair 

Wad hae been the? only vision seen o' Mary Lindsay there. 

But the pool o' Balmacree it couldna' think tae do her wrang, 
Couldna* think tae fauld the lassie in its cauld arms ower lang; 

Rose she frae its bonnie bosom like the dew-bathed lark 

frae 'mang 
Waves o* gowans, blithe tae fill the simmer momin' wi' its sang. 

'Twas nae doubt a feast o' beauty^ tae the Pagan laddie's ee, 
GlowVing on the heathen hlzzy, Venus, rising frae the sea; 
But maist Norlan' lads I'm thinking wi' Steen Tamson wad 

agree, 
In preferring seeing Mary 'mid the pool o' Balmacree. 

Oh, the routh o' pearls rowing frae her locks o' gowden 

sheen ! 
Oh, the twa wee feet that twinkle 'neath their modest watery 

screen ! 
Oh, the laughing wrath that flickers in the twa bright hazel 

een ! 
Oh, the wee white nieye that's shaking 'mid the sun-glints at 

puir Steen! 

Truth, the saul o' sang an' sermon, tells us greatness disna lie 
In exemption on life's dreich way, frae the chance 6'gaun awry; 
But in sense tae look on error wi' a calm and steadfast eye, 
Till defeat shall be transmuted into glorious victory. 

Stephen on this great occasion truly proved his saul was great, 
Didna Stan' before misfortune wi' a face a' bleer't an' blate; 
Didna'bow wi' base submission to the rash imposter. Fate, 
Didna wait till some puir greetin' angel wrote doon — ** Ower 
late." 

Wi' ae bound frae sward tae water, through the air he cleft 

his way, ^ ' 

Rowed his arms aroun' the lassie, ere her tongue could say 

him nay; 

Bore her frae the laughin' water up the gowan-sgeckled brae, 
Brack the saft Strang bond o' silence, an' let young love say 
his say. 

" Lang IVe lo'ed ye Mary Lindsay," spak love wi' his new 
fand tongue; 

Syne tauld, while bewildered Stephen ower his bonnie 
burthen hung; 

A' the sweet bewitchin', story that in lassies ears has rung, 

Sin' the leaves o' aik an' hazel hae 'mid shimmering sun- 
glints hung. 

Was the lassie dazed wi* hearin' puir blate Stephen's dumb 

love speak, 
That the wilfu', winsome blushes flicker'd sae on brow and 

cheek — 
That her tongue, sae brisk ah' ready, had a merry jibe to 

seek — 
That she laugh'd an' sabb'd an' struggled in the bonds she 

didna break ? 

Stephen tauld her a' his story, bricht wi' dreams o' wedded bliss; 
Ower an' ower he tauld it tae her, nor ae gowden link did miss ; 
Wi' love's sweet reiteration closed each sentence wi' a kiss — 
Said, "Be mine," till frae 'mang kisses rose the saft con- 
senting "Yes." 

I 
Years hae pass'd ower Steen an' Mary ; gin, oh reader ! ye 

should be ^ 

Gaun that way in simmer weather, when the dew is on the 

^ lea- 
Just a wee .before the gloamin' — it's maist likely ye will see 
Mair than ae wee Tamson paidlin'. roun' the pool o' Bal- 
macree. "^ 

GILMARTIN'S BONNIE DOCHTER. 

^H ! Gilmartin's bonnie dochter; 

Oh ! the winsome, witchin' quean ; 
Oh ! the hearts that she has broken 
Sin' amang us she has been ! 

Oh ! that she had bidden, bloomin' 
'Mid the mountains o' the North; 

Oh ! that some bauld lad had held her 
Far ayont the Links o' Forth. 

A' is gaun tae rack an' ruin 
In the country roun' an' roun'; 

Ilka carle's daft about her— 
Laird an' souter, saunt an' loon. 

In the pulpit on the Sabbath 

Hoo blate Threeheads struts an' stares ; 

Pate the elder's ta'en tae drinkin', 
Rab the blacksmith's ta'en tae prayers. 

Nane escapes her — Jock, Precentor, 

Thro' her to mischancie cam', 
But last Sabbath-day'^han Threeheads 

Had gi'en out the holy psalm, 

Jock, wha was in fancy feastin' 
On the lips he ne'er maun pree. 

Clean forgettin' David, lilted 
*• Lassie, will ye gang wi' me?" 

Oh ! Gilmartin's bonnie dochter ; 

Oh ! the winsome, witchin' quean; 
Simmer frae her smile 'is blinkin', 

Saftest starlight fills her een. 

Oh ! Gilmartin's bonnie dochter — 
Blessings on her silken stiood; 

There's nae doot the lassie's comin' 
Maun hae dune the country good : 

Baith the doctbr an' the lawyer 
Bow'd beneath her potent spell; 

An' the doctor fled the parish, 
An' the lawyer hang'd himseP. 

Oh ! GDmartin's bonnie dochter; 

Oh I her humanising power; 
Troth she made the Laird o' Cranky 

Wise for maistly half an hour. 

Troth she sae dang dour discretion 
In the mind o' auld Kilcaim, 

That the bodie gied a bawbee 
To a beggar^s barefit bairn. 

Oh I Gilmartin's bonnie dochter; 

When she trips adown the lea, 
Glints her feet like snawflakes fa'in' 

(3n the bosom o' the sea; 

Oh ! Gilmartin's bonnie dochter; 

What she says ye scarce can hear— 
Sae the music o' the sweet voice 

O' the lassie charms the ear. 

Things can never baud on this gate; 

A' the country roun' an' roun', 
Ilk ane's daft an' doatin' on her — 

Laird an' souter, saunt an* loon. 

Nicht an' day I'm thinkin' on it, 

Thinkin' hoo tae break the spell; 
Troth I see nae ither way for't 

But to' marry her mysel'. 



BENOTTER. 



le|H ! high on the hill stauns the tower o' Benotter; 
It's black, an' it's eerie, it's crazy an' auld; 
But a jewel o* price, I hae look'd on but thrice, 
It couthily bauds in its auld farrant fauld. 

Oh ! bonnie as spring, when a' gleesome an' gamesome, 
It feels the first touch o' the blythe simmer sheen. 

Is the saul-charming sprite that I've thrice seen bedite 
In the glow, an' the grace, an' the bloom o' nineteen. 

The first time I saw her was just when the gloaming 
Ower the glints o' the laigh sun was faulding its wing; 

She was standing like hart o' trie hill when to start 
Away on it's fi*ee course it's bending to spring. 

Ae glance o' her blue een was cast on my face, 
As I stood in the shade o' a hoary aik tree; 

Oh ! the glamour that fell firae that glance was a spell 
That nor simmer nor winter will e'er lift frae me. 

The next time I saw her the morning was laughing 
Ower Sillop's green law, a' wi' dew-drops besprent; 

Frae high 'boon the wee clud, that hung ower the brier wood, 
Lood, lood the love-sang o' the lavrock was sent. 

Wi' her hands on her bosom, her een raised to heaven, 
An' a glow o' the heart on her bonnie bright face; 

There she stood in my sight, a pure living delight — 
A vision o' innocence, beauty, an' grace. 

The last time I' saw her was ae day in simmer — 

'Twas where through the vale rows the sweet soughing 
Ayr; ^ 

On a bank she was sitting, an' gleesomely fitting 
A croon o' white flowers on her bonnie broon hair; 

The while wi' a glance upward turn'd she was listening 
To a linnet that sang in a howe in the linn; 

Sae I feasted my een, through a white hawthorn screen, 
On a banquet o' beauty, an' thought it nae sin. 

Surely some fairy betray'd me, for blushes 

Spread roses where lilies had lain on her cheek; 

But her een had the gleam o' the saft stars that beam 
Thro' the glow i' the sky where the morning will break. 

She rose in her beauty, an' stood in her grace, 
Wi' a smile on her lip an' a laugh in her ee, 

" I forgi'e ye for stealing a perilous feeling," 
They said to my heart, tho' she look'd na at me. 

I may see her nae mair, but I ken that till life 
Has row'd doon its course an' its ocean has won^ 

I shall worship apart in my saul, mind, an' heart, 
Wi' a love that's as pure as a ray o' the sun. 

Her memory will wake neither hoping nor fearing ; 

I think on her but as a something divine ; 
Frae my reach, she's as far as the pure eveping star. 

And Benotter's grey wa's gleam the bield o' a shrine. 



BALCONQUIE'S BROKEN WA\ 

Part I. 

[H ! sa'ftly fa's the evening dew 

On auld Balconquie's broken wa'; 
Owre a* the bonnie woods o' Cree 
The pearly dews o' evening fa'. 

** An' fair, an' saft, the crescent moon 
Is louting to the siller sea; 
An* in the west, the holy star 
O' eve unfaulds its loving ee. 

" How deep the calm that rests on earth, 
That a' the boundless concave fills; 
The langing saul looks forth to see 
White angels walking on the hills. 

** An' yet a cloud hangs owre my mind, 
An' yet my heart is sad and sair; 
I tine the blessing in the hour, 

breaming o' what can be nae mair. 

" Oh, wha can bring the past again ? 
Or wha can big Balconquie's wa' ? 
Or wha can raise the stately forms 
That lang syne trod its ancient ha' ? 

" Unbidden tears are in my een, 
An' in my heart ane eerie pain; 
My life is but a weary sigh 

For joys that canna come again. 

" Oh, wha, when the blythe feast is set, 
Wad frae the merry feast be ta'en ? 
But wha wad haunt the empty rooms, 
When a' the blithesome guests are gaen ? 

" Oh, wha wad linger in the wood 

When time the castle wa' has brust? 
An' wha wad mingle in the crood 
Whan ilka weel-kenn'd face is dust ? 

" Oh, that the gatherfer-in o' lives 

Wad gather ane could weel be spared ! 
Oh, that my head were laid at rest 
In auld Balconquie's laigh kirk-yard !" 

Twas thus he sang, the ancient man, ^ 
Whose beard was white as driven snaw, 

Sitting, amid the dews o' eve, 
By auld Balconquie's broken wa'. 



1 



PART II. 

N' thus he sang, the ancient man, 

Whase beard was like the driven snaw, 
Sitting amid the dews o' eve^ 

By auld Balconquie's broken wa*. 



" Light lie the moonbeams on the graves 
Roun* auld Balconquie's lanely kirk, 
Saft murmur roun' the kirk-yard wa* « 
The white leaves o' the siller birk. 

" In auld Balconquie's laigh kirk-yard, 

While saft the moonlight fa's an' heaves, 
Owre mony a lang-forgotten grave 
The bonnie gowan faulds its leaves. 

" The dew-blob on the gowan hings, 
The gowan bends its bonnie head, 
An' blest wi' a' its wee heart craves, 
It dreams na o' the mouldering dead. 

" Oh ! let the gowan fauld its leaves, 
Made blest wi' a' its heart can crave; 
An' let nae wan dream haunt its nicht 
O* saut tears shed abune the grave; 

" Where saft they lie an' calmly rest, 
Wha frae the ingle ill were spared. 
Forgotten In their deep soun' sleep 
In auld Balconquie's laigh kirk-yard ! 

** In auld Balconquie's laigh kirk-yard, 

Whare dew drops fa,' an' moonbeams shine. 
Rest mony a heart that, lang syne, was 
As weary an' as sad as niine. 

" Rest 'neath the spirit o* the psalm 
That floateth frae the lowly kirk. 
Rest 'neath the moonbeams an' the dews . 
An' shadow o' the siller birk. 

" OJi, that it was my hour to lie 
Amid its silence, still an' deep, 
Row'd saftly in my windin'-sheet. 
An' a' my langings luU'd to sleep I 

" Then e'ens might close, an' moms might dawn, 
An' wun's o' ilka season blaw ; 
I'd sigh nae mair fpr vanish'd joys, 
Nor mourn Balconquie's broken wa'." 

PART III. 

N' thus he sang, the ancient man, 

Whase beard was like the driven, snaw, 
Sitting, amid the dews o' eve, 
By auld Balconquie's broken wa*. 

" Pit afF, pit afF this waefu' mood, 

The dead are dead — the auld are gane I 
The graves o' earth, the graves o' time 
Can hear nae mortal's feeble maen ! 

" An' wherefore should the dead come back ? 
An' wherefore should the past return ? 
An' wherefore should the saul o' man 
Within its moulci'ring temple murn ? 

" As saft yon young moOn treads the sky, 
As bright the pearly dewdrops shine, 
As lightly love sings in fond hearts, 
As in my blithesoine, lost lang syne I 

" It is the winter o' my years — . 

An' winter blasts are snell an' caul ! — 
Bla' oot, bla' oot, ye waefu' blasts ! 
There comes nae winter tae the saul ! 

** There comes nae winter tae the saul — 
Transplanted to its native clime, 
'Twill flourish on the hills o' God, 
Forgetting a' the blasts o' time. 

" Then think nae mair o* the laigh spot 
Encircled by the siller birk; 
Nae mair think o' the silent graves 
Roun' auld Balconquie's lowly kirk. 

" The grave is not the hallow'd hame 

Where saul wi' kindred saul shall meet; 
'Tis but the spirit's cast-afF claes 
We row intil the winding-sheet 

" Fa' aff, fa' aff, ye human rags 

O' earthly growth, an' earthly twine ! 
Then shall my deathless saul clad in 
The Father's awful glory shine. 

" An' I shall raise the song o* love 
Within the grand eternal ha' ; 
Forgetting time an' a' its change, 
An* e'en Balconquie's broken wa' !" 



THE PARTIir HOUR. 

[HE partin' hour, th^ partin' hour. 
Its anguish wha can tell ? 
Or syllable the misery in 
The lang an' last farewell ? 
That waefu' hour wherein ilk tie 

C love maun be untwined, 
Ilk holy tie that love has knit. 
Aroun' tjie heart an' mind ! 
Oh, earth were but an eerie spot, 

An' love a bonnie dream, 
Gin partin' hours were the dark hours 
That to our sauls they seem. 

Nae gloom should veil the partin' hour; 

Calm Faith, wi' its white hand, 
Points to it as a portal fair 

Intil the Better Land- 
That hallowed land, by saints o' earth 

An' holy angels trod, 
That lieth 'neath the living light 

An* open love of God. 
Nae gloom should veil the partin' hour 

Where meeteth sphere an' sphere ; 
The light, the love, an' peace are there, 

The woe an' wail are here. 

'Tis doubt, 'tis doubt frae mists o' sin 

Distils the briny shower ; 
A clud on saul creates the gloom, 

Fa's on the partin* hour ! 
Oh, waefu' clud, break frae the saul I 

Oh, dulefu' doubt, away ! 
The hour o' death is but the dawn 

O' the eternal day ! 
The hour o' partin' is the hour 

O' Sauls' becoming free — 
The season o' the putting on 

O' immortality ! 

• 

Nae gloom should veil the partin' hour I 

Before the angel,.Death, 
Blest Resignation's khee should bend, 

Ascend the psalm of faith. 
Yes, raise the solemn psalm o' faith, 

An' breathe a holy prayer. 
Our loved is in the land o' God,- 

An* waits our coming there ! 

The land o' God, where fa's unmar'd 

The glory of His power ; 
Where love, wrapt in Almighty Love, 

Shall know no partin' hour ! 



THE COUNTRY LASSIE. 

J^E'RE gaun to leave us — wed, guid speed ! 
What wad ye hae me say ? 
There's no ae whisper in my heart 
Whas saft voice bids ye stay. 

Oh, hie ye back ! — some heart at hame 

May think ye're tarrying lang, 
May pine for lack o' saft love vows^ — 

The music in their sang. 

But say nae, when ye're hame agai;i, 

Guid sir, that ye hae been 
Wooing sae lang wi' sigh an' sang 

A dorty village quean : 

To whom your love-Iowe was the glow 

The sun at setting gleams, 
Your vows the soi^h o' wastlin* wun's, 

The lilt o' simmer streams. 

Ye'd woo me frae my quiet vale, 

Frae 'mang my humble kin — 
Frae low o' kye, the laveroc£*s sang, 

An* flashing o' the linn; 

Ye'd wile me tae the busy toon 

Unkent o' joys tae seek; 
But bide a wee an' hear in me 

A country lassie speak. 

While winter's snaw croons Benicar, 

While cowslips hail the spring, 
While hawthorn bloom scents simmer e'en, 
. An' autumn's hairst times bring. 

Shall hills an* vales, shall woods an' streams,. 

The wun that wanners free, 
The blithe sunlight, the stars o' night, 

Hae joys enow for me ! 

Ye've said my hair is gowden mist, 
My young brow brent an' white, 

That roses hloom on ilka cheek, 
My een as stars are bright: 

Ye've «aid my form is lithe an' tall, 

My voice is low an' sweet, 
That when I dance there's music in 

The motion o* my feet !' 

Weel be it sae ! the morning sun 

Glints gran' on gowden hair, 
The rose blaws wi' a richer bloom 

That's kiss'd by country air. 

Gracefully bends the poplar's stem, 
I'the breeze that lo'es the bent, 

An' feet glint free that tread the lea ^ 
Wi' gowans a' besprent. 



Digitized by LjOOQ IC 



THE COUNTRY LASSIE. 79 

Ye say I'm wilfu' a^ the wun's 

That ower Benlcar blaw, 
An' prooder far in yon wee cot ' 

Than queen in palace ha'. 

Ye say« my heart's like Benicar, 

Croon'd wi' December's snaw, 
Ye say my blood's the cauldrife iloodi 
• He poors doon in the thaw. 

Sae let it be, a heartsome glee, 
j^* Dwalls in the wild wun's crune, 

The bum afore my mother's door 
Aye sings a happy tune. 

The white croon'd law blithe spring can thaw, 

When he comes up this way, 
The bum rows bright an' warm i'the light, 

Blink'd frae the een o' May. 

Ye've tried tae tempt my woman's heart, 

Its mstic pride tae tine, 
Wi' pictures o' your high estate, 

Dreams o' your ancient line. 

Ye've storm'd in wrath, an* glowed in scorn. 

An' fleech'd in loves auld strain, 
Through winter months, an' simmer months. 

But a' has been in vain. 

What is't to me, sir, gin ye be, 

Or high or humbly born. 
An' what the mutt'rings o' your wrath, 

The lightnings o' your scorn ? 

An' what ! oh what the lightsome love 
Ye'd gi'e wi' liberal hand, T 

While fickle fancy ower self 
Could haud a saft command ? 

E'en let me tell ye, fair an' free, • 
Ae thing that's sure an' triie, 

The love that lights up hearts like mine^ 
Can never glint on you. 

It asks for mair than kiss or clasp 

However fond an* fein, 
It craves for that wi* a' your state, 

Ye ne'er could ca' yer ain. 

It asks a nature leal an' true, 

A heart that's free an' kind, 
A saul that's pure as morning light, 

A calm an' steadfast mind 

It will not mell wi' ought but worth, 

Nor be content wi' less. 
It claims the heaven earth can give, 

Its ain sweet happiness. 

I envy not your city queans. 

Their pride I dinna blame, 
I doot na' but their braw-busk'd breasts 

Can feel an honest flame. 

But Love, the sprite, shall come bedite 

To me in hodden-grey; 
An' if sae clad he maunna come, 

E'en let him bide away. 

Wi' wun's, an' streams, an* hills, an' flowers 

I'll make mysel' content, 
Nor tyne for gauds I'd hae to seek 

The blessings that are sent 

'Mid country scenes an' hamely joys 

My life shall spin its thread; 
The gowans, when they please nae raair, 

Will bloom abune my head. 

Guid speed ye, sir, an' sae fareweel ! 

What wad ye hae me say ? 
There's no ae whisper in my heart 

Whase saft voice bids ye stay. 



777^ AULD, AULD TALE. 

ipYOME, look intil my face, Jennie ! 
1^) Come sit beside my knee; 
^ Come fauld your loof intil my loof. 
An* tell your grief to me. 

An auld, auld tale o' love, lassie — 

O' witless love an' scorn — 
The weird that trusting hearts mann bear» 

That trusting hearts hae borne. 

Oh, sma's your faut — nae blush o' shame 
Need crimson on your brow; 

Your mother's heart, my bonnie bairn, 
Is pleading for ye now. 

Oh, light's the wyte that's yours, my bairn; 

Ye're free frae guilt an' guile; 
How could ye dream o' treachery in 

Love's saft bewitching smile. 

How could ye tell, my bonnie bairn, 

An' ye sae true an' young, 
That guile dwalt in the winsome lilt. 

That love sae blithely sung ? 

Greet on, your tears are dews o' peace^ 

I winna bid them stay. 
The first grief o' a fond young heart 

Maun hae its wilfu' way. 

I ken ae heart whilk peace has made 

His ane peculiar shrine. 
That ance was toss'd wi' a' the woe 

That storms sae lood in thine. 

In time it gat for the fause glow, 
From whilk it had tae sever, 

The joy o' life, a true man's love, 
The flame that burns for ever. 

Greet on, your sorrow'-s illjtae bide, 

But in the coming years, 
Blessings may grow i'the path lassie, 

Ye hae sawn wi' your tears. 

Rain are the tears o' heaven, my bairn, 
They bless where'er they fa'; 

There's blessings in the cauld north blast, 
The white drift o' the snaw. 

There's no a storm that rairs fthe lift 

Hiding the stars o' heayen, 
To whilk a gift o' blessedness 
'Hasliot by God been given. 

There's not a sorrow storms ower the saul, 

'That hasna' a hallo w'd power, 
To make it white an' beautiful 

When the hurly-burly's ower. 

Then dight your een, my bonnie bairn, 

Nor nurse a sackless sorrow, 
However cluds prevail, sunshine 

Will gild some bright to-morrow. 

Never had woe a biding hame, 

In heart in the field o' time, 
That fell na on the shrinking saul 

The shadow o' a crime. • 

Dight, dIght your een, my bonnie bairn, 

YeVe grattin' far ower lang — 
YeVe bome^the strake, let others dree 

The memory o' the wrang. 

The day will come, your heart will pit 

Away its mournful pall ; 
They laugh to-day, wha then may mum 

Jhe shadow on the saul. ^ 

It's no my prayer, fause hearted man, 

That sic weird ye should dree; 
It's the peace cT^peace when the heart forgets, 

An' it's holy tae forgie. 

But the voice alone, that still'd the storm 

On the lake o* Galilee, 
Can say intil the saul forget, 

An* tae the shadow flee. 



LANGSYNE. 

[IS hair was like the driven snaw, 
His beard the siller twine. 
His eyes were bright as evening's star, 
His voice was like a trump o' war 
Doon in the lood Langsyne. 

His form was like a tower o' strength — 

Stately as m'ountain pine; 
AlacTc ! the might o' manhood's prime 
Was garner'd by the hand o' Time, 

Doon in the dim Langsyne. 

The red, red sun was low doon where 

The sea and sky combine; 
And, rolling, 'neath the gold-flecked sky, 
The fair earth seem'd to human eye 

A pure dream o' Langsyne. 

He cried, " Haste, bring my harp, my heart 

Ilk present thought wad tine; 
I hear the sough o' other days; 
Walks 'mid yon glow o' golden rays, 

The spirit o' Langsyne. 

" Bring me my harp, and I will sing; 

The gloamin' mocks my mind 
With treasures shall be mine nae mair; — 
The youth, the love, the hopes, that were 

The bright stars o' Langsyne. 

** Bring me my harp, and I will sing 
Of joys that ance were mine; 
Of my true love,/ and the honey'd bliss 
That lived within her holy kiss, — 
The nectar o* Langsyne. 

** Bring me my harp, and I will sing 
Of hopes that wei^e divine ! 
Again I'll walk a stately man. 
And t^k my true frien' by the han', 
In the grey world o' Langsyne. 

" Alack, alack ! that heart should seek 
A wreath o' sang to twine^ 
Frae the dark yew the blast has spared I 
'Tis but affection's low kirkyard 
Doon in the dim Langsyne. 

** Oh, sacred is the laigh kirkyard, 
Where sleeps our kith and kin' ! 
But, after sought, by memory's eyes, 
Is the silent place o' the dead that lies 
In the bfade land o' Langsyne. 

^* Turn, turn — ower laiig that waefu' Ian' 

Within our view has lain ! 
Upon the heart its shadows fall; 
Oh, nought but sadness to the saul 

Comes frae the lost Langsyne. 

" Oh, turn we frae that waefu' Ian' 
Where death and silence reign ! 
'Tis memory that creates the hosts 
Of unsubstantial, wailing ghosts 
That haunt our dim Langsyne. 

" Why should we mum that* time fulfils 
The Father's high design ? 
Our hour is but a wintry blast ! 
Then be the dead, the lost, the past, 
Forgot wi' their Langsyne. 

*' Look into heaven, where thrones and kings . 

In light eternal shine ! 
Look on the holy hill ! there rests 
• Nor round its base, nor on its crests, 

A light clud frae Langsyne. 

" O faith, raise thou the voice of song — 

The song that is divine ! 
The angel of my spirit knows. 
Round heaven, and soul, and God there grows^ 

Nae shadow o\ Langsyne. 



WAROAK BURN. • 

'^HERE ye see a thread o* silver, 
Waroak's bonnie burnie rin, 
See its waves, a sheet o' silver, 
Fa'ing, rowing ower the linn,. 
Green an' bonnie is the holm Ian' ; 
Green an' bonnie is the wood ;' 

In the lightsome simmer weather, 
tVhen the sky's without a clud ; 

When the stars in countless numbers 
Blinks o' love an* langing turn 

On their ain sweet faces, gleaming 
In ilk pool o' Waroak Burn. 

Oh, bitter dool ! oh, weary weird ! 

That on the human race has fa*en; 
Oh, sorrow, maun thy cypress croon, 

Aye wreathe the waefu' head o' man ? 
Is there not in the hale braid earth, ■ 

A hallow*d an' sequester'd spot, 
Where he may big a couthy biel, , 

An' thou, oh waefu' guest, be not ? 
Oh, wha wad think 'mang scenes sae fair 

That ony human heart could murn ? 
That poortith's cauld unwholesome blast 

Could wither hearts by Waroak Burn ! 

Oh, lissom lasses o' the Ha', 

Gang count your kirtles by the score; 
There's eyes aboon ye wat na* o'. 

Are reading how ye tent the poor ! 
The cauld negleck, the pridefu' geek, 

The words o' comfort lightly spoken. 
Are no Heaven's balm to heal the hearts 

That poverty amaist has broken ! 
Gae lightly kame your silken hair, 

Gae blithely don your silken shoon, 
For fortune, frae of auld, has been 

Unstable as the maiden moon ; 
An' it may fa' as it has fa'en, 

That she may tak' another turn; 

The bright sun shines na evennare 
On Harden Ha' or Waroak Burn f 

Oh, wha sae blithe, last sirmner tide, 

In a' the glen as Lucy Shaw ? 
There beat nae heart sae free frae care, 

Frae Tintac Tap *ill Harden Ha' ! 
Her thoughts were like the morning glints 

That ower the dew blob'd meadow ran, 
She was as lightsome an' as blithe 

As laverock 'mid the simmer dawn. 
Oh, red, red were her honeyed lips, 

An' darkly blue her bright eyes rolled, 
Her brent brow wore the lilies' sheen, 

Her silken locks were flecked wi' gold ; 
An' mony a ee wi' langing gaze, 

Frae Tintac Tap till Harden Ha', 
Had watched her light foot brush the bent, 

Wi' sudden glint an' silent fa', 
Nae lady she, for a' her days 

In a wee cothouse had been spent; 
A lanely widow's only bairn, 

Puir lassie, sh^ was weel content 
To work an' sing through a' the day. 

An' wi* ilk gloaming's saft return 
To wander, rapt in love's young dream, 

Wi' Sandy, by sweet Waroak Bura 

But when, frae circling sea to sea, 
The simmer shone in a' its pride, 

A dowie lass she strayed her lane, 
Nae mair was Sandy by her side. 

Her sunny blink was past an' gane, 
Her bonnie dream was rudely broken. 

An' love's first sad saut tears were shed, 

An' the wae parting word was spoken. • 
Young Sandy sails ower seas where deep * 

The mirror'd Southern Cross is seen; 
Aft, Lucy, shall its beams recall 

The pure light o' thy bonnie een; • 
An' gazing where it gems blue heavens, 

Aft shall his tender thoughts return, 
Borne on the wings o' youthfu' Hope, 

Swift wirigs, to thee an' Waroak Burn ! 

But deeper draughts frae sorrow's cup, 

Alas puir Lucy yet maun pree ; 
Maun waken frae her dream o^ love " 

And Sandy sailing o'er the sea; 
For, when the white flower frae the thorn 

In whirling flakes began to fa', 
An' frae its shelter peeped doon, 

In glist'ning green, the new formed haw; 
The widow'd mother first began — 

An eerie sorrow at her heart — 
To find, amid the hours o' toil, 

The glory o' her strength depart. 
An' when the sough o' autumn wuns 

Gaed ower the harvest-laden Ian', 
She felt the holy power o' wark, . 

For aye had left her willing han'. 
An' when the autumn wore away 

An' nights were growing lang an' cauld, 
She felt that heaven's saft rest wad soon 

Roun' a' her troubled senses fauld 
She ca'd her lassie to her side. 

The treasure o' her earthly love. 

The gift o' God, wi' ilka thought 
' O' her pure being interwove; 
She bad her kneel beside the bed, 

An' on her head her han' she laid, 
" God bless thee 1 Father keep my bairn P 

She kissed her an' she saftly said, 
" O Lucy dinna grieve for me. 

Nor wi' a thriftless sorrow mum, 
When God shall"change to gems o' price 

My toils and tears by Waroak Burn !" 

The waves can break, without a let, 

Where lowly lies the open shore; 
An' want can lightly lift the latch 

An' enter the unguarded door ! 
An' want had made its presence felt 

While Death was lingering by the way; 
But Lucy, wi' a sad brave heart. 

Wrought frae the dawn till close o' day; 
An' the wan spirit, though so near. 

By love concealed remained unseen, 
Till even Lucy's bonnie face 

Was hidden frae her mother's e'en. 
And when December's blasts blew snell 

And whirled the sear leaf frae the thorn. 
The tabernacle o' the saul 
* To Waroak's laigh kirkyard was bom^; 
Then Lucy, in Tier wee bit cot, 

Maun by her lanely ingle murn, 
Or nurse the sorrow o' her heart 

At gloamin' hour by Waroak Bum* 

Oh busk ye, ladies o' the ha' ! 

Oh busk ye to your ain sweet wills ! 

It was na for your sakes our Lord 

Roamed homeless mang Judean hills ! 
It was na for your dainty ears 

The Man, who sorrow's measure knew, 
Said, " feed my poor!" The hallowed words 

Were never meant for such as you ! 
Oh busk ye, busk ye trig an braw ! 

Your satin kirtles spread abroad ; 
Your beauty an' your state maun stan* 

For duty, love, an^ faith wi' God ! 

The Carl time held on his course, 

An' gloomy winter slid awa'. 
Spring cam', an' lood the throssil sang, 

In the green woods roun' Harden Ha'; 
An' nature wi' a mother's care 

In beauty decked her wondrous range; 
But a' the thousand joys o' spring 

To lanely Lucy brought nae change. 
Oh, let the beach an' hazel bloom, 

Oh, let the pale-browed primrose spring/ 
Oh, let the gowan gem the lea, 

An' let the blithsome .throssil sing ! . 
But she maun mum her loved an' lost, 

While saut tears dim ilk bonnie ee; 
Ane sleeps in Waroak's laigh kirkyard. 

An' ane is far ayont the sea ! 
Ane never shall come back again; 

But oh, the other may return, 
Sae she maun dree her weary weird, 

An' pray for help by Waroak Bum. 

The simmer cam wi' smile an' sang. 
An' held her court in open air; 

But what avails sweet simmer's reign 

To human hearts oppressed wi* care ? 
An' how shall simmer soothe her saul, 

An' how shall simmer dry her ee, 
Wha mums ae love low in the dust, 

An' ane far, far ayont the sea ? 
An' when the breath of autumn sighed 

Through broon woods, an' ower yellow corn, 
\Vhile white fog wreathed the early eve. 

An' white mist wreathed the dawning morn ; 
Ilk feeling gathered to a wish 

That her poor heart at rest might be, 
Wi' her that slept by Waroak kirk, 

Or him that was ayont the sea. 
When winter wi' its gurly blast 

Blew through the temple o' the day, 
The angel Hope stoop'd in her heart, 

And spread his wings to flee away. 
Then cam a change — nae mair her thoughts 

In silent sorrow sit an murn, 
But on her troubled saul they rose 

Like the vexed waves on Waroak Burn. 

Then cam an hour — the wintry wrack 

Was hidden frae the aching sight. 
An a' the earth seemed wrapt within 

The silent holiness o' night; 
An* a' the hosts o' heaven were forth, 

E'en frae Ben Crushan's gloomy law 
To where the bending skies were blent * 

Wi' the wan woods o' Harden Ha'. 
She couldna rest within her cot, 

Beside her door she couldna bide, 

Her feet maun tread the weel kent path 

That led to lanely Waroak side. 
An' whan she cam to Waroak side 

The night was holy, calm, an' still, 
The stars looked doon on Harden Ha*, 

The moon peered ouer Tintac Hill. 
Lang, lang she looked on Waroak pool, 

•But nought she saw within its breast; 
But the sweet faces o' the stars 

Clad ia their beauty, peace, and rest. 
She saw them in the darksome pool, 

She saw them in the heavens above; 
They touched her spirit till it felt 

The presence o' Eternal Love. 

She bowed her soul, she bowed her head. 

An' low she sank on bended knee. 
Raised her thin, faulded hands and cried, 

" Oh God, my God, remember me !" 
Or from its fulness spoke her heart. 

Or was her soul wrapt to the mood, 
In which the seer of Israel's Host, 

Before the flame on Sinai stood ? 
An answering voice came from the pooF, 

She heard it, plain as plain might be. 
An angel's voice — it said " Arise ! 

Poor child, thy God remembers thee!" 
She looked to east, she looked to west, 

Saw but the stars in glory burn, 
Heard but the low wind o' the night, 

An' the saft sough o' Waroak Burn. 
She looked to eas!^ she looked to west. 

An' but the silent stars she saw, 

An' the moon saftly sailing ower 

The stately towers o' Harden Ha*. 
Then she gaed slowly doon the burn, 

An' aft she murmured gentily, 
** Oh, heart of mine, be strong to bear ! 

" Poor child, thy Gocljemembers thee !'" 
An' when she reached to Waroak point, 

The moonlight bathed the cottage wa*. 
An' mid the sheen, oh, pooer o* love ! — 

The rapture in the sight she saw ! 
Oh gleam o' heaven ! oh joy divine ! 

Oh constant heart nae langer mum ! 
Her Sandy stands beside the door, 

Returned to love an' Waroak- Bum I 

Oh lissom lasses o' the Ha', 

Ye do nae weel to look sae high ! 
There's daisies in the lowly dell, 

As well as stars within the sky I 
Some dearly przie the diamond brooch, 

An' light sauls lo'e the silken train, 
But a' the-lioneyed joys o' life 

Ye scarcely yet can ca' your ain ! 
The heaven o' bliss in Lucy's breast, 

While hailing Sandy's safe return, 
Sic hearts as yours shall never feel 

While stars look doon on Waroak Bum ! 

SANllY, COME HAME. 

pM dowie an' weary wi' hoping and waiting, 
Wi* sitting an' sabbing, and sighing my lane j 
Ilk joy o' my heart and ilk vision o' pleasure, 

Frae their howf in my bosom are vanished an* gane, 
Yet I'm no a' my lane, I hae my bit wean, 
A bliss .an' a woe, joy an' sorrow to me. 
For the blink o' its een wraps my wild heart away 

To Sandy, my Sandy, wha's far ower the sea. 
While the sun o' the morning glints braid ower the law, 

An* the blue waters curl round Atherbum cairn, 
I sit on its tap an' cry, Sandy come hame, 
Hame, hame to yer wife and yer bonnie wee bairn. 

I'm eerie an' weary at morning an' noon, 

I'm dowie an' sackless frae dawning till night, ^ 
I'm pale as a ghost 'mang the beams o' the moon. 

An' I wan'er athwort like a guilt-haunted sprite. . 
When I sleep, a' my sleep is an eerisome vision, 

As plain as if seen when I'm waukin, I see 
A white sail that flees in the track o' a gale 

Far away ower a blue an' a boundless sea. 
When there's foam on the watSr an' wind in the lift. 

An' the mirk o' the night blins the ee o' ilk starn. 
Oh the cry o' my saul is, Sandy, come hame, 

Hame, hame to* yer wife an' yer bonnie wee bairn. 

Then aften a fear that is frightsome an' eerie. 
Possesses my heart, an' perplexes my brain, 

An* I ken na frae where come the voices that whisper 
He'll never return to thy lorn love again. 

Then I baud by my ^ean, an' greet ower my wean, 

An' sit like a creature afflictionTias stooned. 
Till my saul minds the prayer that ^^as weatbed by my 
mother. 

On the dread night langsyne when my father was drooned. 
Then my spirit is bushed wi' the peace o' the wisdom. 

That but frae the prayers o' our sorrows we learn. 
An' faith whispers, God will bring Sandy in safety . 

Hame, hame to his wife an* bis bonnie wee bairn. 




ROBERT ANDERSON, PRINTER, 22 ANN STREET, GLASGOW. 

